text:
WILLEMSTAD – Tur 17 di Ougùstùs, Asosiashon Promoshon Konsenshi Históriko ta organisá e konmemorashon di e rebelion di Tula, unda ta para ketu na e evento históriko akí. E aña akí organisadó nan di referendum NO a probechá di e fecha históriko i a organisá un protesta kontra di e leinan di konsenso, kual a kaba na altura di Rif. Organisadó nan ta estima ku aproksimadamente 1500 persona a asistí e protesta.
E konmemorashon di Tula, akompañá pa deklamashon, splikashon históriko, músika i baile, tambe tabata bon bishitá. Ret Karibense a kòmbersá ku Frank Quirindongo, presidente di e asosiashon organisadó, i tambe abogado Anthony Eustatius, kende a asistí e marcha.
Frank Quirindongo a enfatisá ku nan no a uni forsa ku e organisashon di NO pa organisá e evento nan, pero si tabata na altura di nan marcha. “Mi ta sostené nan derechi di protesta, pero nos ta dos aktividat separa”, Quirindongo a deklará. Según Eustatius, aproksimadamente mil pa 1500 persona a asistí e protesta kontra e leinan di konsenso.
“E meta di e marcha ta pa kolekshoná sufisiente firma pa demostrá pueblo su malkontentu ku e referendum na 2009”, e konosido abogado a splika. Eustatius ta di opinion ku e referendum tabata kontaminá i ku a usa fondo di banko sentral pa influensia e resultado. Eustatius a splika ku nan ta demostrando pa bini un referendum nobo i bari e leinan di konsenso fo’i mesa. Noraima Zimmerman, un di e demostrante, a asistí e protesta ku su dos yunan, pa asina siña nan para pa nan derecho. “Mi ta kontra ku Hulanda ke tuma over i p’esei m’a manifestá”, Zimmerman a splika.
Konmemorashon TULA
E aña akí, e konmemorashon di e rebelion di Tula tabatin un toke mas moderno, ku músika i baile mas kontemporáneo, kual a asombra algun puritano ku ta preferá un konmemorashon mas tradishonal. Según Quirindongo, su tim a traha masha duru pa realisá e evento akí ku e rekurso nan limita, i ta inmensamente satisfecho ku e resultado. “Banda di músika i ekspreshon kultura, nos a enfoká riba duna informashon na e pueblo di e lucha i rol di Tula pa nos komunidat”, ela splika. Huntu ku un plataforma kultural, APKH tambe a organisá Ruta Tula, kual a proba di ta un eksitoso rotundo, i ya e dos fecha nan ta kompletamente bendí.
Durante di e aña, e asosiashon lo organisá varios aktividat, manera charla na skol, traha video informativo, skirbi buki i a hasí diferente kos pa lanta e konsenshi históriko di nos komunidat”, ela splika. Dia 23 di Ougùstùs próksimo, UNESCO ta konmemorá abolishon di sklabitut mundial, i e asosiashon lo organisá un charla ku un profesor di historia di Universidat di West Indies na NAAM. Tambe di 3 di Òktober, dia Tula i su kompatriota nan a keda ehekutá, e asosiashon lo para ketu na esaki.
Studiante pa doctor di filosofía den antropologia na Merka, Keisha Wiel, ta di vakashon ku su amiga Dana Muñiz, i a tende di e konmemorashon na radio. “Ta importante pa pueblo siña mas di su historia, pues mi ta kontentu pa presensia esaki”, Wiel a kompartí. “Mi ta originalmente di Puerto Rico i mi ta asombra pa mira un aktividat kultural ku ta konmemorá un rebelion di katibu. Na mi pais no tin kasi nada asina, i apesar di e barera di idioma, mi a siña hopi di e historia di Kòrsou”, Muñiz a deklará.
Outor Deya Mensche


c: text/html

text:
33-2019 – KvK ta informa riba e extracto y su validez
Oranjestad – Camara di Comercio y Industria Aruba (KvK) ta haci tur empeño posibel pa sigui pasonan di innovacion tecnologico y modernisa su sistema di registro. Cu e sistema nobo KvK kier brinda miho servicionan na e cliente y ofrece e cliente e posibilidad di maneha su datos den un forma mas flexibel. Nos ta den un tempo moderno caminda tur cos por wordo transferi via e mundo digital. Esaki ta bin cune cu cierto forma di traha por mustra un poco diferente pero e ta normal cu tur cambio cu bin den un organisacion semper lo trece cune cierto resistencia of incertidumbre. Pa e motibo aki KvK kier informa pueblo y e comunidad empresarial riba e forma con e extracto ta wordo procesa y kico mester tene na cuenta ora di pidi extracto di negoshi.
Extracto nobo
E sistema nobo tin tambe un formato nobo pa e extracto pero awo e ta posibel na tur momento pidi un extracto via e website di KvK. Bishita www.arubachamber.com y haya acceso via bo cuenta personal di My Chamber (“Mijn KvK”). Si bo no tin un account bo por traha esaki den algun minuut. Via bo cuenta di My Chamber bo tin acceso na e portal di KvK y akinan bo por regla tur asunto di bo negoshi, order y paga pa extracto y mucho mas.
Den pasado un extracto tabata un documento exclusivamente riba papel. E sistema nobo ta introduci algun cambio importante den esaki. Como cu e extracto ta un documento digital saca for di e sistema, e ta wordo mara na un codigo pa asina garantisa cu e ta un documento valido y unico. E codigo aki ta un “QR code” cu bo por scan via un smartphone of tablet cu acceso na internet. E extracto nobo por wordo verifica pa su autenticidad via “validate extract” cu ta un “action” riba e website di KvK. Por yega tambe via e link aki: https://my.arubachamber.com/validatie. Na e pagina aki bo ta yena e code y asina por verifica e codigo cu ta duna indicacion cu e extracto ta cuadra cu informacion exacto den e registro digital di negoshi di KvK.
Verifica bo extracto
Pa verifica e code por yena e informacion den e veld indica y di e forma aki bo ta haya tur informacion indicando e validez di e extracto y di e compania na cua e extracto aki ta pertenece.
Un punto hopi importante di e extracto cu mester tene na cuenta ta cu e documento aki tin un validez di 30 dia. Pa garantisa y proteha e negoshi y su informacion e ta importante pa pone un limite y asina garantisa cu bo ta trahando cu un negoshi activo y serio. Ademas e ta importante pa proteha e cliente y su informacion den e registro di negoshi. KvK ta percura pa e seguridad di e dato den su sistema y asina tambe garantisa cu e informacion riba e extracto ta valido, actual y unico.
E extracto cu wordo cumpra por wordo imprimi cuanto biaha cu e persona ta desea durante e periodo di 30 dia, pero tene na cuenta cu despues di e periodo di 30 dia e no ta valido mas. Despues di e periodo aki, si asina ta desea, lo mester cumpra un extracto nobo. Pa e motibo aki tambe KvK ta urgi tur persona cu mester saca un extracto sea pa banco of cualkier otro instancia, pa tene cuenta cu e periodo aki y asina tambe evita cu bo ta saca un extracto cu lo no tin validez pa un posibel cita cu un instancia pa yuda bo negoshi pa via cu esaki por a vence.
Aruba, 14 di augustus 2019
Camara di Comercio y Industria (KvK)Scroll To Top

robotstxt: allowed

filter: keep


text: KRALENDIJK – Un suidadano a konta un reportero di Radio Live 99.9 FM, ku ta bale la pena pa por tin un persona manera Edison Rijna komo gezaghèber 6 aña mas. El a sigui konta ku e no konosé gezaghèber bon personalmente, sinembargo e ta tuma nota di su manera di traha. “Un persona simpel i humilde manera ta kantá den nos himno. Un hende ku ta kumindá tur hende i no ta aktua pasobra e ta gezaghèber, i no ta atendé ku esnan kisas ménos konosí den komunidat. Mi ta bisa esaki, pasobra gezaghèber nan sèmper na Boneiru a biba separá ku e hende chikí den komunidat. Mi no ke papia ménos bon di otronan, sinembargo esei ta e bèrdat. Lydia Emerencia tambe tabata un hende sosial, esta poko habri pa hende den komunidat. Sèmper mi sa di esnan ku tabata manehá e posishon komo gezaghèber, ta sinti ku nan ta ariba tur otro hende den tur sentido di palabra. Rijna ta kuminda tur hende, si bo papia kuné e ta dunabo atenshon i si e por yuda, e ta hasié hustamente. No ta pòrnada a dun’é oportunidat pa kontinuá 6 aña mas komo gezaghèber. E ta bon i esnan ku por a hasi kambio, sigur ta skohe pa e mihó desishon. Un hende lo bisa gezaghèber a yuda esei i e ta sali papia yen kos bunita. Sigur gezaghèber a yudami. No personalmente, sinembargo el a hasi su trabou bon loke a yuda nos tur den komunidat. Pabien un bia mas i éksito, i manera ya ta e kaso, huntu ku komunidat ban pa 6 aña den bon harmonia na bienestar di Boneiru,” e suidadano a bisa.


text:
WILLEMSTAD – Kontinuando ku un investigashon relashoná ku kaso di asesinato di Almir Godett ku a tuma lugá 19 di maart 2021 Polis a hasi un detenshon.
Djárason 24 di maart 2021 alrededor di 13.50’or, e tim investigativo di kasonan di homisidio konhuntamente ku ‘response team’ a detené e hòmber I.W. nasé na Kòrsou di 45 aña di edat, relashoná ku e kaso ariba mencioná. Detenshon a tuma lugá na Arraratwijk.
Tambe a haci dos entrada hudisial na Arraratwijk kaminda a haña i konfiská algun mata di mariwana.
A presentá e sospechoso dilanti un Fiskal ouksiliar ku a ordená su enkarselamentu pendiente di mas investigashon.


text:
WILLEMSTAD – “Mi konosé e filosofia di lider di partido René Rosalia for di promé ku a lanta e partido Kousa Promé. Mi konos’é kuarenta aña kaba.” Marilyn Passial ta èks dosente i riba kampaña pa e partido na Tera Kòrá.
E ta penshoná, pero te ainda e ta duna lès – parttime – na IFE, e skol pa bruder i enfermera. Banda di esaki e tin su mes kompania i ta duna treinen pa grupo spesial: hende grandi di edat, hóben, trahadó di kompania ku ke desaroyo personal. “Mi a konosé René via un proyekto di teatro. El a hala atenshon ku su abilidat di pensa analítikamente i su pasenshi. Komo dosente mi tabata yega den hopi diferente bario na Kòrsou i mi tabata sa kon difísil bida tabata pa e hendenan.”
Dick Drayer ta papia ku Marilyn Passial
E ora ei polítikonan tabata bini e barionan, Passial ta konta. “Nan tabata primintí tur sorto di kos i despues di elekshon bo no tabata tende nada mas di nan. Aworakí despues di kuarenta aña mi ta bai den barionan atrobe i mi ta ripará ku nada no a kambia ainda. Tur kos ta meskos òf asta pió!”
Pasobra mi konosé René bon i mi ta kere den su filosofia, mi sa ku kambio por bini solamente ku konsientisashon. I ku esei mi ke koperá.
Akademia Popular
Na aña 2014 Passial ta bai sigui lès na Akademia Popular Errol Scoop, ku René Rosalia a lanta i ku ta forma e base pa e fundeshi ideológiko di e partido Kousa Promé.
“E partido ta pone hende sentral. Esei ta importante, esaki mi mes tambe semper a hasi den mi trabou ku mucha. Tur hende ta igual i mester haña e mes oportunidatnan. Esei Kousa Promé ta para p’e.
Si bo no logra esei, rikunan ta bira mas riku i pobernan mas pober i esei no ta e intenshon.”
Outor Dick Drayer


text:
KIKO NOS TA HASI
KREASHON DI KONTENIDO
Awendia ta un berdadero reto pa gara atenshon di bo públiko. Hende ta dediká un promedio di 3 ora pa dia riba nan telefòn òf otro artefakto mobil, pero e tempu promedio ku un hende ta gasta riba ún solo post no ta yega ni 3 sekònde. Ademas e plataformanan ku hende ta subi pa konsumí kontenido ta kambia kontínuamente, di Facebook te Instagram Stories i di Youtube te IGTV. Kada bes tin mas i mas kontenido, pero hende no tin kada bes mas tempu pa konsumí e kontenido akí. Un berdadero guera pa atenshon ta tumando lugar. Awor e pregunta ta, kon ábo ta gana e guera aki?
Eksaktamente! Ku kontenido fuerte visual ku ta hala atenshon i hasi impakto. Sea ku bo ta un tienda òf un banko, un suministro di kontenido fuerte ta krusial pa éksito (riba ret digital). Bo sa kon bo ta logra krea un suministro di kontenido fuerte i éksito duradero riba ret sosial?
Sea kreativo
Resaltá den e multitut
Sea dinámiko
Laga bo marka òf organisashon papia
Konta nan bo kuenta
Dun’e kuenta un toke personal
Mara kliente na bo
Traha riba un fanatikada enbolbí
Strategia pa Kontenido
Pa optené éksito ku merkadeo online, kada bes kontamentu di kuenta ta bira mas importante. Kontenido ku bèrdaderamente ta agregá balor pa bo grupo di interes. Kon bo ta konta e kuenta di bo marka? Kon bo ta haña nan atenshon dentro di 1 sekònde? Kua medio i método bo ta uza ki ora? Kua identidat visual bo tin i ki sorto di copywriting ta pas serka bo kompania? Tur esakinan ta preguntanan ku nos ta kontestá pa bo.
Banda di konosementu tékniko di merkadeo, e otro faktor mas importante ku ta determiná bo éksito ta e faktor kreativo. A alabes esun mas difisil. Atrabes di añanan nos a bira streetwise ora ta trata di kreashon di kontenido. Nos sa kiko si i no ta funshoná i nos ke kompartí nos konosementu ku bo.
BO KE
LOGRA ÉKSITO
RIBA RET?
Bo ke kosechá éksito ku bo propagandanan riba ret? Tuma kontakto ku nos pa un introdukshon grátis sin obligashon!
LES #1 HOPI TEKSTO NÒ, PASOBRA
Bo ta konta kuenta visual
Kontenido visual ta hot. Hende no tin tempu mas pa lesa lapi di teksto, pero ke mira mesora di kiko ta trata i ki ganashi nan tin. Imágennan ku ta kaptura atenshon i video di bon kalidat ta hunga un papel importante den esaki.
Kon nos ta bai hasi'é?
Bo campaña live den 4 stap
Nada no ta mas importante ku un strategia di kampaña fuerte. Atrabes di un kombersashon di intake nos ta saka afó kiko bo ke logra ku social media, krea un plan na midí i drenta den akshon mesora pa bo.
Kiko ábo ke logra ku
social media? Atrabes di un kombersashon di intake òf yenando e formulario online, nos ta haña sa na unda den e proseso bo ta aworaki i kiko bo ambishonnan ta ku
social media.
Stap 1
Intake
Stap 2
Fiha
strategia
Nos ta desaroyá un strategia, basá riba e último trend-nan i ku ta aliñá perfektamente ku bo marka òf organisashon.
Stap 3
Kreashon
di kontenido
Un millennial ta konsumí mas o menos 200 imágen pa dia. P’esei ta importante pa nos resaltá den e multitut. Nos ta editá imágennan eksistente, duna konseho, òf tuma e parti di kreashon kompletu pa nos kuenta.
Ku konosementu di mas ku 10 online marketeer, nos ta krea i optimalisá kampañanan di social media diariamente, ku ta pas presis serka bo marka òf organisashon.
Stap 4
Live!
LES #2 LUBIDÁ DESKTOP, PASOBRA


text:
Cumana: Diasabra for di mainta tempran staff y personal di Aruba Airlines hunto cu algun miembro di famia y amigonan a bin hunto pa asina cuminsa cu e trabounan di limpiesa riba e parkinglot dilanti di nan oficina y asina tambe aporta na tene nos dushi isla limpi.
Den un ambiente hopi ameno y cu hopi entusiasmo a cuminsa for di oranan di mainta y a termina te den oranan di atardi, asina dunando di nan parti pa haci e alrededor y e parkeo di e oficina principal di Aruba Airlines limpi pa un mihor higiena.
Aruba Airlines ta gradici e comunidad Arubiano y pasaheronan pa e confiansa cu nan ta deposita den Aruba Airlines. Aruba Airlines ta preparando pa cuminsa cu vuelonan interisland muy pronto lo ta bay re inicia cu e destinacion di Corsou y tambe lo bay inaugura vuelo pa e destinacion di Boneiro.
Keda pendiente den transcurso di e simannan nos dilanti , lo bay publica mas informacion di e vuelonan pa destinacionnan nobo.


text:
This post is also available in: Dutch, English.
E para aki ta sinta den palu, su koló manera un mango hechu. Su koló di pluma ta kontrastá den forma briante kontra e medio ambiente koló shinishi di e mondi seku. No ta su pluma so ta remarkabel, e zonido ku e animal aki ta produsí ta mesun remarkabel. Por kompará e zonido aki ku e zonido ku kachó ta produsí. E nòmber Trupial Kachó na Papiamentu, ta referí na e zonido aki. Pero tin tiki hende ku ta konsiente ku e para aki ta un flùitdó tremendo i hopi profesional, ku por produsí un seri di kansion masha bunita, ora hende no ta wak.
Na Kòrsou nos konosé 2 sorto di para ku ta konosí kome Trupial. Esun regular ku ta oraño (Icterus icterus) i Trupial Kachó (Icterus nigrogularis curasoensis).
Un sorto ku tin un nòmber sientífiko na Latino ku tres palabra yama un su-espesie, un tipo di bestia ku ta asina diferente for di e espesie ‘original’ ku ta indiká esaki komo un espesie den proseso di kambio, ku por bira un espesie nobo. Trupial Kachó ta un para ku ta eksistí na Kòrsou, Boneiru i Aruba tambe, kaminda ta yam’é kariñosamente Gonzalito. Den e buki ‘Birds of the Netherlands Antilles’ di Voous di aña 1983 ta skirbí ku ta usa e nòmber Icterus nigrogularis curasoensis pa e para riba tur 3 isla. Aunke Trupial Kachó di Aruba tin un apariensia un tiki diferente na Aruba den komparashon ku esnan na Boneiru i Kòrsou. Den e publikashon di espesie endémiko ku a keda publiká pa A. Debrot na aña 2006 por lesa ku e animalnan ku ta pertenesé na e grupo di Icterus nigrogularis curasoensis ta biba na Kòrsou so. Pero den e publikashon mas resien di De Boer, Newton i Restall di aña 2012 tin skirbí atrobe ku e su-espesie aki ta biba riba tur tres isla.
Trahadó di nèshi artístiko
Trupial Kachó ta traha nèshi sumamente kompleho, manera saku largu ku ta posishoná na un taki fini, kaminda ta pone e webunan i ta kria e puitunan, i ku ta zuai bai bin di bientu. E nèshinan ta mes un kompliká ku makutu ku hende sa traha, pero e animal no ta usa nada otro ku su patanan i su pik pa traha e struktura aki.
E nèshi kologá ta un manera perfekto pa kria yu na un forma sigur. E entrada smal te ariba di e nèshi ta hasi esaki kasi imposibel pa penetrashon di ladron manera e trupial oraño (Icterus icterus), ku semper ta en buska di un webu of puitu. Hopi biaha ta usa e mes un lugá pa traha nèshi aña tras di aña, aunke ta traha e nèshi di nobo tur biaha. E para aki no ta brui den un nèshi di segunda mano. Ta selektá e lokalidat kaminda ta traha e nèshi ku hopi dedikashon, i e para mayoria biaha ta kis pa un área ku no ta atraé enemigu. Esaki ta strategia pa hasi e bida di ladron mas difísil ku ta posibel. Ademas ta kis pa un lugá mas sigur i moderno ku ta djis riba un kaminda asfaltá.
Pero tin ladron ku ta sabí. E espesie invasivo Shiny Cowbird (Molothrus bonariensis) no ta kome webu ni puitu di Trupial Kachó, pero e ta un bestia ku nos ta yama na Hulandes ‘parasitaire broeder’, e ta un parasit den estilo di brui. Esaki ke men ku e para pretu lombrá aki ta buska un nèshi di un Trupial Kachó den kua ya a pone webu. E cowbird ta añadí un webu di su mes den e nèshi.
Ora e puitunan sali for di e webu, semper esun di e cowbird ta mas grandi ku e yunan di Trupial Kachó. Ademas e yu estranhero ta hasi tur ku ta posibel pa hasi e bida di e yu di e Trupial Kachó mes hopi difísil. E pik di e Cowbird no solamente ta mas grandi, si no e koló parti paden tambe ta mas briante, lo ke ta okashoná un ‘trigger’ serka e mama pa hinka kuminda den e pik. Asina e yu di e Cowbird ta atraé tur kuminda ku e mama ta trese pa su boka. E yu di Trupial Kachó mes ta muri di hamber i e mama ta bula bai bin henter dia pa tene e yu ekstranhero na bida. Por mira mes un tipo di komportashon serka e espesie di Koekoek Oropeo, pero para lokal nunka no a mustra e tipo di komportashon aki. Ainda Trupial Kachó no a desaroyá sistema pa kombatí esaki, i e espesie ta sufri bastante bou di e invashon aki. Hopi hende na Kòrsou ku tabata vigilá Trupial Kachó den nan kurá a opservá ku e kantidat di e Trupial Kachó den área urbano tabata bira ménos. Lamentablemente no tin sifra konkreto di e kantidat di Trupial Kachó ku tin na Kòrsou.
Hopi individual ku stima naturalesa a hasi nan bèst pa minimalisá e Shiny Cowbird riba nos isla, i tabata pone hopi atenshon riba nan den área urbano na Bándariba i tambe parti sentral di nos isla. Pero nunka no a hasi un investigashon konkreto pa inventarisá kiko tabata e impakto real di e Shiny Cowbirds, ni kiko lo por hasi pa kombatí e animal aki si en bèrdat por a midi un impakto riba Trupial Kachó.
Te ainda e Shiny Cowbird ta na Kòrsou i te ku awor nos ta haña mensahe di invashon di nèshi di Trupial Kachó. Tin biólogo ku ta premirá ku den transkurso di tempu e Trupial lo siña ku algu no ta bon ku e yu straño den e nèshi, i ku e animal lo ignorá e yu ekstranhero òf lo sak’é aktivamente di e nèshi. Esaki lo ta un desaroyo di komportashon natural ku lo trese ku ne ku e Shiny Cowbird lo no ta 100 porshento eksitoso mas den su afan di parasitá riba e instinto di kuido di otro espesie. Ta tempu so por duna demostrá si esaki lo sosodé.
Influensia moderno
Kualke dia ku bo kore riba e kaminda entre Willibrordus i Fontein, lo bo por mira na sierto kaminda algun palu ku tin taki largu ta krese riba e kaminda. Den esaki por haña por lo ménos 2 nèshi di Trupial Kachó na kada palu. Opservá e nèshinan aki si bo tin un tiki tempu, pasobra no ta e lugá so kaminda a traha e nèshi ta úniko, e material ku a usa ta hopi spesial. E animalnan aki a diskubrí ku hende a traha material superior ku tambe por usa pa traha nèshi. Ku pida hilu di nylon i kabuya sintétiko nan a traha nèshi ku ta hopi mas duradero ku nèshi trahá ku material orgániko. Nèshi na Bándabou ta trahá ku nylon blou, i na Sint Jorisbaai e animalnan a usa hilu di piska koló blanku i bèrdè ku piskadó a laga atras.
Komedó di insekto ku amor pa fruta
Menú di Trupial Kachó ta konsistí pa gran parti di insekto, pero si nan por haña un fruta hechu e no ta pèrdè pa gana. Djis pone un par di bakoba ku ta muchu hechu i chèns ta grandi ku un Trupial Kachó ta yega lihé pa sabore’é. Nan gusta otro fruta zut manera tampañá of Dader, mespel, mango, shimaruku i oba tambe. Ademas simia tambe ta forma parti di nan dieta, i si nan por haña pan tambe nan lo komé.
Tempu di sekura ta un temporada sumamente difísil pa e bestianan aki. I awor ku ta desaroyá mas i mas área, kaminda ta destrosá palu i otro mata indígena, ku ta produsí hopi fruta den tempu di sekura, para en general ta haña nan mes konfrontá ku skarsedat di kuminda, i Trupial Kachó no ta eksepshon den esaki.
Ta p’esei lo no ta mal idea pa pone un lugá disponibel den bo kurá kaminda por pone restu di fruta ku ta atraé insekto, i tambe un baki ku awa pa asina yuda para en general na Kòrsou. Banda ku bo ta yuda, lo bo eksperensiá momento natural sumamente bunita.


text:
Riba e página aki bo ta haña sa mas di kiko e ministerio aki ta para pe, ken ta su Minister i kiko e ministerio ta brinda. Ministerio di Enseñansa, Siensia, Kultura & Deporte ta dirigí su mes primeramente riba desaroyo di maneho, proyekto di legislashon, mantenshon di kalidat i supervishon riba tereno di Enseñansa, Siensia, Kultura & Deporte.
Ministerio di Enseñansa, Siensia, Kultura & Deporte ta konsistí di kuater diferente sekshon ku meta i trabounan diferente. Tur ta traha ku e mes un vishon: Kòrsou ta bai tin un sistema di enseñansa den kua kada siudadano tin e derecho i e oportunidat pa risibí un edukashon na nivel pa por logra integrá su mes den e komunidat teknológikamente moderno ku nos ta biba aden.Den e parti aki dedikashon kontinuo na enseñansa i formashon ta pará sentral. Di e manera aki e ministerio ta duna su aporte pa yega na realisashon di e vishon di Kòrsou komo pais.
WILLEMSTAD – Gobièrnu di Kòrsou a tene un ‘conference call’ ku e pelotero yu di
Sr. Statius Muller tabata un kompositor i pianista ku pa su prestashon di nivel altu riba tereno
Un pabien kaluroso na Kòrsou!! 1-0 Minister di Enseñansa, Siensia, Kultura i Deporte, señora


text:
ORANJESTAD, 30 januari 2021. Segun resumen di awe 39 persona a recupera, a registra un total di 47 caso nobo di Covid-19, di cual 46 ta residente y 1 no-residente. Cantidad total di testnan ehecuta ayera na e diferente localidadnan na Aruba, entre otro laboratorio di hospital, laboratorionan priva y aeropuerto ta 1001 test. 'Postivity rate' entre nos residentenan ta 18%.
Activo tin awe 380 caso, cantidad di fayecido relaciona cu Covid-19 a aumenta na 59 persona. Condolencia na famia di e fayecido. Edad promedio di esnan cu a fayece ta 64 aña.
Hospital ta informa cu tin un total di 18 persona interna di cual 7 ta den Cuido Intensivo y 11 riba unidad general di covid.


text:
Kralendijk - Riba djasabra 28 di ougùstùs di 09:00 – 14:00 tin un Bakuna session spesial pa hóbennan di 12 te 18 aña na Kompleho Deportivo Jorge Nicolaas.
Durante e seshon DJ Kjart ta toka pa e hóbennan. Dòkter Michael Mercuur tambe ta presente pa kontestá pregunta di mayornan tokante bakunashon di hóben.
Tinernan di 12 te 18 aña mester di pèrmit di nan mayor òf tutor pa pasa angua kontra corona. P’esei e mayornan òf e tutor mester ta aserka ora nan yu ta pasa angua. Na kuminsamentu di e aña eskolar nobo, empleadonan di departamento di Salubridat Públiko a parti foyeto pa alumnonan di Liseo i SGB pa informá nan tokante e seshon di pasa angua. Pa medio di un karta a informá mayornan di e alumnonan tokante e seshon spesial di pasa angua.
Hóbennan di Rincon ku ke bai e seshon di pasa angua, por hasi uso di un bùs spesial. E bùs ta sali 09:00 or i 11:00 or for di e bòrchi grandi i kolorido ku nòmber di Rincon ariba pegá ku misa i despues e ta trese e hóbennan bèk. E Bakuna session ta forma parti di un kampaña spesial pa hóben. Anteriormente a lansa e video clip BanSkolBèk#BonBakuná. Otro siman ta lansa un di dos video clip di e kampaña pa hóben.
Riba djasabra 28 di ougùstùs adultonan tambe por akudí ku i sin sita na e sentro deportivo pa pasa angua kontra corona. Pa mas informashon tokante bakunashon: 0800 0900 òf www.bonairecrisis.com


text:
Asesinato Bonaire
Bonaire ta registrá su promé kaso di asesinato pa aña 2020.Alrededor di 5or di marduga di djadumingu tabata tin un kaso di hinkamentu na Kaya Otomac den Nort Saliña. E viktima a resultá di ta e hòmber Rafilino Boezem (39) konosí komo Rafi. E viktima a keda transportá ku urgensia pa poliklinika di hospital pa e por a risibí tratamentu mas pronto posibel. Lamentablemente algun ratu pasá el a bin fayesé a konsekuensia di heridanan ku el a sufri. Outoridatnan konserní ta investigá e kaso aki pa asina por pone man riba esun òf esnan ku a kometé e akto aki.Pas na alma di e defuntu.


text: Oranjestad, 15 di Juli 2021 – Por medio di e comunicado aki Crisis Team di Gobierno di Aruba ta informa cu na e momentonan aki ainda no ta permiti pa organisa ningun evento publico of concierto. E anuncio aki ta conforme e ultimo Ministeriële Regeling, articulo 1 cu ta indica cu e tipo di actividadnan aki ta prohibi. E medida aki ta na vigor considerando tambe tanten cu e variante DELTA ta presente y plamando den nos comunidad, e porcentahe di vacunacion y e extra riesgonan cu tin na momento cu un cantidad grandi di hende ta aglomera. Nos ta spera cu tur esnan cu tin pensa pa organisa cualkier evento of concierto pa tuma bon nota di e participacion aki.


text:
Van Leeuwenhoekstraat, Oranjestad: Dialuna den oranan di mainta, alarma ta wordo bati na Maria College M.A.V.O. na prome instancia pa un kimico cu lo a plama na e scol,pero despues ta descubri particula di kwik di un barometer den un practicum lokaal, mesora scol a pidi pa presencia, di Polis, Brandweer y ambulance.
Na yegada, e educadornan a splica polis cu enberdad nan a descubri particula nan di Kwik di un Barometer den e practicum lokaal na e scol, e materia (kwik) cu aparentemente di un of otro manera a plama den e scheikunde lokaal. Tur e medidanan di seguridad a mesora wordo tuma.


text:
ORANJESTAD, Aruba: Dia 29 di september 2017, Post Aruba N.V. a emiti un serie nobo di stampia titula ‘Paisahenan di Aruba 2017”.
E serie ta consisti di 8 stampia balora na 65 cen, 90 cen, 100 cen, 130 cen, 200 cen, 220 cen, 300 cen y 320 cen, cu ta yega na un prijs total di Afl. 14,25 y e ta acompaña pa su ‘envelop di prome dia di emision’ (A+B) cu ta costa Afl. 17,25.
E diseñonan pa e stampia aki ta un creacion di Rogelio Montero y e stampianan ta imprimi na Johan Enschedé Security Print.
65 cen
E stampia aki ta representa e bunitesa di lama, un paisahe di cadushi, un burico y e hancro di e barco grandi cu ta situa na entrada number 6 di e tereno di ex-Lago Colony, tambe conoci como Seroe Colorado, cu ta manera un post solitario, su historia cu ta varia y cu ta unico y e luga na unda e ta situa. Unda bo ta topa e hancro, a bira un luga awor masha popular tanto cerca e hendenan local como e turistanan pa nan saca potret.
90 cen
E stampia aki ta representa un yuwana cu ta un animal nativo proteha. Den fondo nos ta mira e sero di Hooiberg cu ta un formacion volcanico, cu un haltura di 165 meter (541 pia) riba e nivel di lama. E ta situa den centro di Aruba y bo por mir’e practicamente for di cualkier luga di e isla. E ta manera un sero solitario rondona pa un paisahe lizo y plat cu un trapi cu aproximadamente 587 tret.
Aunke cu Hooiberg ta parce di ta e punto mas halto di e isla, realmente e ta na di dos luga. Ta e sero di Jamanota, cu ta situa den Parke Nacional Arikok y cu ta midi 189 meter riba nivel di lama, berdaderamente ta e punto mas halto di Aruba. Nos por mira un representacion di Hooiberg den escudo di Aruba. E ta simbolisa Aruba saliendo fo’i lama.
100 cen
E stampia aki ta representa barancanan tonalite hunto forma cu ta situa den e zona di Casibari, poco panort di Hooiberg. E formacion di barancanan enorme di Casibari a bira un atraccion turistico popular di e isla, cu sigur ta unico pa e caracteristicanan tipico di e zona y cu na un manera inexplicabel ta lanta for di e suelo di desierto pa crea un medio ambiente inusual. Algun di e barancanan ta pisa tonelada y tin un forma peculiar. Gobierno di Aruba a crea algun hanchi pa cana entre e barancanan y asina ta permiti excursionistanan pa yega na e parti ariba pa nan por obtene bistanan impresionante di e isla.
130 cen
E stampia aki ta representa M.S. Antilla construi na 1939 y cu a naufraga den lama di Aruba. Den Caribe e ta e luga di naufragio mas grandi pa practica buceo. E ta cubri cu spons, formacion di coral, piscanan tropical, cabaron, cref y anemonas color oranje. E barco ta midi 400 pia di largura y gran parti di dje ainda ta intacto. E pelicannan conoce e zona aki hopi bon y nan ta gusta descansa riba Antilla. E area aki ta un atraccion turistico submarino maraviyoso na unda un variedad di deporte acuatico ta tuma luga.
200 cen
E stampia aki cu un bista panoramico di un paisahe di cadushi ta ilustra ademas e faro den fondo. E faro di California ta situa na Hudishibana cerca di e beach di Arashi y nan a construi esaki durante e añanan 1914, 1915 y 1916. California a haya su nomber despues cu e barco California a naufraga na e costa, cerca di e punto mas nort di Aruba dia 23 di september 1891.
220 cen
E stampia aki ta representa un piscado cu ta biba den e districto di Savaneta. E ta prepara su boto mainta tempran, pa asina e por sali bay pisca. Algun persona tin piscamento como un pasatempo y otronan tin e como nan trabou cu ta duna di come na e famia.
300 cen
E stampia aki ta mustra con un homber ta tira su reda pa coy pisca. Esaki ta un custumber bieu cu ainda e piscadonan ta practica. Loke nan pisca, nan ta come of nan ta uza como has pa coy otro pisca.
320 cen
E stampia aki ta representa un mucha homber cu ta sinta riba Hooiberg mientras e ta admira e bunita bahada di solo. Tur biaha e bahadanan di solo na Aruba ta diferente, pero tur ta masha bunita.
E serie di stampia ta obtenibel na e diferente oficinanan di Post Aruba, respectivamente na Oranjestad, San Nicolas y Sta. Cruz.
Pa mas informacion tocante e stampianan di ‘Paisahenan di Aruba 2017’ por tuma contacto cu Departamento Filatelico di Post Aruba N.V., cu ta situa na J.E. Irausquinplein 9, Oranjestad, cu su number di telefon 528-7678, of bishita su pagina di Facebook Aruba Stamps. E bunita serie aki no por falta den bo coleccion. Busca esun di bo awe mes, ya cu e cantidad ta limita.


text:
Mio Wireless awor ta ofrece MiFi y celularnan gratis na e pueblo di Aruba y sin contract te cu Diasabra awor
E pionero den servicio di internet wireless aki na Aruba, Mio Wireless ultimamente a bin ta scucha su clientenan y poco poco a bin ta haciendo e cambionan necesario pa expande y modernisa su network pa asina por brinda un servicio superior manera cu e pueblo di Aruba merece. Mio Aruba su techniconan a bin ta instala un central ultra moderno aki na Aruba mes pa asina por handle tanto e parti di internet como tambe e jamadanan local y international cu awor Mio Voice tin pa ofrece su clientenan. Den cuadro di e expansion aki Mio Aruba como e provedor di e MiFi original aki na Aruba kier ofrece e pueblo di Aruba e MiFi completamente “Gratis” y sin mester firma ningun tipo di contract. Pero esaki no ta tur, pa duna tur hende un fair chance pa por disfruta di e servicio di Mio Aruba, e siman aki nan kier ofrece e pueblo di Aruba sea un LG 696 Elite of un Samsung Gusto 365 completamente gratis sin mester firma ningun contract. Unico cos cu e cliente lo mester haci ta paga e gasto di activacion y e prome luna di servicio cuminsando cu e pakete basico y e ta cla pa disfruta di un servicio superior di Mio Aruba. Pero haci liher si como cu e special aki ta valido te cu Diasabra 27 di September, 2014 tanto na e Mio Superstore na Oranjestad, Dragon CD and Electronics na San Nicolas y na Cellular Express na Super Food. Busca bo telefoon awe mes y disfruta di un servicio superior, haci jamadanan Mio pa Mio gratis, jama pa cualkier parti di mundo na prijsnan super reduci y mas cu tur cos awor hanja bo cellular of MiFi gratis sin tin mester firma ningun contract.


text:
ORANJESTAD, 04 october 2020
Segun resumen di awe por tuma nota cu mas persona ta sigui recupera, un total di 58 persona awe, tin un total di 5 caso nobo di Covid-19, di cual 2 ta no-residente, ("positivity rate" bou residente ta 10%). E total di casonan activo a baha cu 53 persona y ta na 517 awe, total di testnan haci ta 225, testnan haci bou di residentenan na laboratorio di hospital ta 33 y total di caso di fayecimento relata na Covid-19 ta 30.
Hospital ta informa cu tin un total di 33 persona interna di cual 10 ta den cuido intensivo y 23 ta isola riba piso general.
Sigui cuida, Aruba ta conta cubo pa sigui maneha y controla e virus di Covid-19.


text:
Segun resumen diario di Departamento di Salubridad Publico DVG riba desaroyonan di pandemia di coronavirus na Aruba, ayera tabatin 169 caso activo di Covid-19, e malesa causa pa e virus SARS-CoV-2.
DVG tambe a informa cu ayera no tabatin ningun persona cu a recupera, mientras cu si a registra 13 caso nobo di Covid-19, di cual dos no ta residente. E cifranan aki ta representa un tasa di positividad entre nos residentenan di 12 porciento. E cantidad di fayecido ta na 169 despues cu riba diahuebs a registra morto di un persona mas.
Datonan di DVG ta ilustra casonan nobo di Covid cu un averahe semanal di 13 caso pa dia y un averahe di tasa di positividad semanal di 9 porciento pa dia.
Actualmente na Aruba tin 18 persona interna pa Covid, di cual 7 ta den Unidad di Cuido Intensivo (ICU) y 11 ta hospitalisa riba piso general. Ademas na Colombia tin 18 pashent di Aruba den ICU.


text:
Caya Tumba – Dialuna marduga polis ta bay den e caya aki pa un caso di hit & run.
Na e sitio polis a compronde cu un auto color di cora a dal contra un Hyundai Getz y sigui bay.
Mas cu claro e chauffeur di e Getz a sigui e auto, pero despues di un rato a perde for di bista.
Loke si ela logra capta tawata e plachi e number.
Esey ta prome cos cu un persona mester busca pa wak y corda, plachi number di e auto cu causa un hit and run of algo otro.
Polis a controla e number y esaki a cuadra. Patruya a bay e adres y berdad ta topa cu e auto den cura warda.
Autoridad a keda di pasa hacie un bishita.


text:
Djaluna 9 ougùstùs 2021 i djárason 11 ougùstùs 2021 Sentro Hubentut i Famia tabata tin klousura di su kursonan di “Konosé bo kurpa 6-8 aña i 9-11 aña”.
E kursonan aki tabata tin 6 enkuentro kaminda ku e muchanan di 6-8 aña por a siña diferente tópikonan manera: konosé bo kurpa, higiena di partinan di kurpa, partinan privá i desaroyo di e beibi den barika di e mama, norma, balor i balor propio. Na e kurso di konosé bo kurpa 9-11 aña e muchanan por a siña tópikonan manera: kambionan di kurpa i pubertat, partinan di órgano seksual, menstruashon i ehakulashon, higiena di órgano seksual, norma balor i balor propio.
Sentro Hubentut i Famia ta felisitá tur e muchanan ku a partisipá den e kursonan di “Konosé bo kurpa”
Tur mayor ku ta interesá pa nan yu partisipá den e kursonan di “Konosé bo kurpa” por pasa na nos ofisina na Kaya Princes Marie #7 i inskribí nan yu pa e próksimo kursonan.Pa mas informashon por tuma kontakto ku Plozee Bernabela 701-5260 òf Lubianka Janga 701-5261.


text:
Gabinete Wever-Croes ๐ ๐ถ๐ป๐ถ๐๐๐ฒ๐ฟ ๐๐ฎ๐ป๐ด๐๐ถ ๐ข๐ฑ๐๐ฏ๐ฒ๐ฟ ๐ฎ ๐ฐ๐ผ๐บ๐ฝ๐ฎ๐ฟ๐๐ถ ๐๐ ๐บ๐ฎ๐ป๐ฒ๐ต๐ผ ๐ฐ๐ ๐๐ป๐๐ฝ๐ฒ๐ฐ๐๐ถ๐ฒ ๐ฉ๐ผ๐น๐ธ๐๐ด๐ฒ๐๐ผ๐ป๐ฑ๐ต๐ฒ๐ถ๐ฑ ๐๐ฟ๐๐ฏ๐ฎ
Gabinete Wever-Croes
๐ ๐ถ๐ป๐ถ๐๐๐ฒ๐ฟ ๐๐ฎ๐ป๐ด๐๐ถ ๐ข๐ฑ๐๐ฏ๐ฒ๐ฟ ๐ฎ ๐ฐ๐ผ๐บ๐ฝ๐ฎ๐ฟ๐๐ถ ๐๐ ๐บ๐ฎ๐ป๐ฒ๐ต๐ผ ๐ฐ๐ ๐๐ป๐๐ฝ๐ฒ๐ฐ๐๐ถ๐ฒ ๐ฉ๐ผ๐น๐ธ๐๐ด๐ฒ๐๐ผ๐ป๐ฑ๐ต๐ฒ๐ถ๐ฑ ๐๐ฟ๐๐ฏ๐ฎ
ORANJESTAD โ Den cuadro di e maneho cu minister di Salud Publico sr. Dangui Oduber lo hiba e siguiente 4 aรฑanan, e mandatario a reuni tambe cu Inspectie Volkgezondheid Aruba. Den e combersacion aki e mandatario a duna un splicacion amplio riba locual ta e maneho y vision pa cu Salud Publico pa 2021-2025.
Minister a pone enfasis riba e mehoracion riba e calidad di cuido, den esaki IVA ta hunga un rol instrumental pa e calidad di cuido cu nos tur kier mira na Aruba. Den esaki IVA tin e hermentnan necesario conforme diferente ley pa percura pa tin un nivel di cuido halto manera minister Oduber ta desea na Aruba. Den esaki minister Oduber a splica tambe cu e kier mira mas control y supervision riba e calidad di cuido y riba e kehonan cu ta wordo haci.
Minister Oduber a splica IVA cu su deseo ta pa tin mas personal pa apoya y yuda e departamento aki den tur e trabounan cu lo mester wordo haci. Pa asina por garantisa y percura pa tin un calidad di cuido halto, naturalmente mester di personal y esaki ta un di e reto nan cu IVA tin. Minister a duna di conoce cu IVA tin un scarsedad di personal pa tur e trabounan di inspeccion cu tin, y mester wordo haci. IVA tin un tarea hopi importante no solamente riba inspeccionnan pa calidad di cuido pero tambe e calidad di remedinan cu ta subi mercado na Aruba
Minister Oduber a sigui bisa cu IVA tin un rol importante tambe den ful e proceso di cannabis medicinal cu ministerio di salud publico lo keda encarga cune. IVA ta forma parti di e comision cu lo dicidi cua compania ta bin na remarke pa haya e permiso pa bin cultiva cannabis cu e producto final medicinal, Minister lo bay otorga permisonan a base di e consehonan cu e ricibi di e comision cu lo haci e evaluacion di tur esnan cu a participa den e proceso.
Tambe e mandatario a palabra cu lo bay tin consulta regular entre Ministerio di Salud Publico, IVA y DVG pa asina tur Partido ta riba e mesun liรฑa di pensamento na tur momento. Pa asina percura pa e vision y maneho di Minister Oduber wordo ehecuta pa asina por garantisa un nivel di cuido halto na Aruba.
Finalmente Minister Oduber a menciona cu e reunion tabata uno hopi bon caminda hopi informacion a keda intercambia, a haci varios palabracion concreto. Minister Dangui Oduber ta mira un cooperacion entre ministerio y IVA hopi estrecho pa e siguiente 4 aรฑanan di gobernacion


text:
Playa Pabao manera ya ta un traduccion tur aña directiva di Centro di Bario Playa Pabao ta otorga e asina yama premio cultural Playa Pabao. Aña pasa Colegio Bon Bini a wordo honora cu e premio aki, pero pa motibo di Covid-19 e homenahe no a tuma lugar.
E aña aki e entrega si ta tuma lugar y un invitacion ta bay na henter pueblo di Aruba y e bario di Playa Pabao pa wak e programa di Centro di Bario Playa via canal di Diario TV (canal 48) dia 18 di maart pa 5’or di atardi.
Aki ta sigi un tiki di e historia di Colegio Bon Bini
Colegio Bon Bini ta un scol primario situa na Madiki. Colegio Bon Bini a wordo funda na aña 1968 y a habri oficialmente dia 24 di januari 1969. Ta un scol di SKOA, pues un scol Catolico. Colegio Bon Bini a celebra 50 aña di existencia na aña 2019. Durante e 50 aña Colegio Bon Bini a conoce 5 Cabesante:
Soeur Marie-Christine 1969-1973 dfm: juf. Betty Solagnier (1973-1997) dfm: Juf. Martha Falconi (1997-2009): Men. Julian Pers (2009-2012) dfm y su cabesante actual ta juf. Sherissa Tsu
E team di Colegio Bon Bini ta consisti di alumno, mayor y maestronan cu ta percura pa haci e ambiente placentero y sigur. Nos ta traha cu animo y positivismo pa hiba nos scol y alumnonan dilanti. Ta percura pa duna enseñanza di calidad n’e alumnonan, tin un bon structura y ta percura pa disciplina na scol.
Nos na Colegio Bon Bini ta trahando duro pa e forma holístico haciendo uso di Conscious Discipline, Zelfstandig Werken y Coöperatief Leren. Ta trata di incorpora e forma holístico den tur klas y durante di tur les. Asina nos ta cuminsa stimula y custumbra nos muchanan pa traha cu e formanan di 21th century skills. Pa medio di e forma di traha aki nos ta trata di motiva e muchanan pa adkiri mihor resultado y stimula nan pa ta un miho ciudadano den futuro.
Logronan durante añanan: Colegio Bon Bini a haya un Computer Lokaal for di Samsung na aña 2015 esaki danki na Minister di Enseñansa e tempo ey Michelle Hooyboer. Na aña 2017 danki na Minister Benny Sevinger, Colegio Bon Bini a haya un Gazebo. Aña pasa a logra traha un Greenhouse cu ayudo di Manchebo Beach Club. Y na juli a logra haya bentananan nobo. Airco pa tur klas ya a keda instala.
Den futuro nos ta desea di haya smartboard pa cada klas. Scol a participa e aña pasa den 3 parada na Carnaval di Aruba y tambe ta participa na diferente actividad den comunidad.
Colegio Bon Bini ta conta cu mayornan dinamico y semper cla pa yuda.
Nos ta gradici Centro di Bario Playa Pabou p’e honor cu a toca nos scol pa ricibi Premio Cultural Playa Pabou 2020.


text:
Diasabra awor dia 17 di september Arubaanse Voetbalbond, AVB, ta organisa e prome “Exchange of the Champions”, unda cu e campeon di Sint Martin, esta Concordia FC, ta enfrenta e campeon di Aruba, esta S.V. RCA den Stadion Guillermo Prospero Trinidad pa 9:00pm. E evento ta cuminsa cu un “clash” entre S.V. Estrella y S.V. Britania pa 7:00pm y lo tin musica di DJ pa entretene publico.
E wega aki ta un regalo, un extra incentivo pa e campeon di Aruba di parti di AVB, segun Presidente di AVB, Richard Dijkhoff a splica y e intencion ta pa organisa un wega internacional pa e campeon di Aruba entre campeonatonan y despues di Copa Don Elias Mansur, cual ta wordo considera un pre-campeonato.
Richard Dijkhoff a splica cu carchinan ta bay den prebenta na Hamaca, Welcome Back Snack y na veld di RCA y ta costa solamente 10 florin pa persona. Muchanan bao di 12 aña ta drenta stadion gratis, pero mester ta compaña pa un adulto. E teamnan di S.V. Estrella y S.V. Britania tambe lo tin ticketnan disponibel.
Benta di e ticketnan ta fungi tambe como un forma extra pa e clubnan yega na fondo, como cu tur benta di entrada cu nan logra ta bay bek pa nan, pa asina nan tin un poco fondo extra net prome cu e campeonato nacional cuminsa.
Juan Valdez, director tecnico di S.V. RCA a splica cu e training di su ekipo a cuminsa ya caba for di dia 19 di juni. Copa Don Elias Mansur tabata un preparacion pa e wega internacional y el a haya un bon chens pa cuminsa cambia e strategianan di e team y introduci pues un sistema nobo compara cu e tecnica nan uza aña pasa. El a agrega cu tin algun hungado nobo y algun cu tabata hungando caba cu e ekipo y cu e tin 4 keeper, 8 defensa, 8 medio campo y 6 delantero ta train hunto y hungando pa e scoge for di nan kende lo forma parti di e ekipo.
Rick Santos ta e di dos capitan di S.V. RCA y ta militando den e ekipo for di un edad hopi jong. E ta hopi entusiasma cu e wega internacional y ta agrega cu S.V. RCA tin un tremendo team y cu no ta por nada cu nan ta e team campeon di Aruba. Tur aña e division “jeugd” ta produci hopi talento y ta yuda hopi den e hoofdklasse, segun Santos. E ta preparando cu hopi confiansa cu RCA lo ofrece un tremendo wega riba dia 17.
Di parti di S.V. RCA atrobe nan lo regala entre nan muchanan 150 ticket gratis, asina Presidente di S.V. RCA, Dito Acosta a laga sa. El a conclui bisando cu nan lo ta organisando tambe un evento na Hamaka dia 16 di september pa haci un poco promocion adicional pa e wega.


text:
Esaki ta lista di Inningsopdracht pa permitnan di HORECA ku ainda mester wordu buska na loket di permit...
Esaki ta lista di permitnan Onshore di aña 2018 ku ainda mester wordu buska na Loket di Permit...
Esaki ta lista di permitnan Onshore di aña 2017 ku ainda mester wordu buska na Loket di Permit...
Esaki ta lista di permitnan Onshore di aña 2016 ku ainda mester wordu buska na Loket di Permit...
Minister di Hustisia konhuntamente ku Minister di Tráfiko, Transporte i Planifikashon Urbano di Pais Kòrsou ke trese na ko...


text:
Y ta spera solucion hopi tempo caba
E publicacion di cierto dato for di e Censo 2010 a spanta hopi hende. Nos ta spera cu esaki por conduci na un debate serio, no solamente entre politico, pero mas amplio den comunidad mes. Despues cu e prome spanto a baha un tiki, nos por cuminsa pensa y discuti kico ta bay haci cu e realidad aki, cu no ta di awe tampoco, pero di ocho aña pasa. Un prome tarea lo mester ta, con nos por yega na informacion mas actualisa riba e tema aki. Si no haci esey, anto nos ta papia den bashi. Esun cu ta impresiona cu e cifranan, ta sclama alarma, y esun cu no tin mucho gana di actua, ta bisa cu esaki ta refleha un situacion cu talbes no t’ey mas. Den ocho aña hopi cos por pasa.
Por ta, pero loke si nos por bisa cu a base di e cifranan aki y e cifranan general di con nos economia a anda despues di 2010, cos no a drecha hopi. E Censo 2010 a cay net despues di e periodo mas dificil di ultimo decadanan, cu e caida economico di 2009, cu a continua na 2010. Ey ta unda tabatin dos aña sigui GDP real a cay, cu -11.3% na 2009, y despues -3.4% na 2010. E refineria tabata cera y e personal di e contratistanan mester a busca manera di sobrevivi. Y cuanto cos por a drecha? No tanto, pasobra despues tabatin tres aña mas cu crecemento economico negativo, cu ta na 2012, 2015 y 2016. Y te awe nos no ta atrobe na e nivel di 2008, prome cu e crisis. Pues nos no sa cu exactitud unda nos ta para awe, y si no ta trece tur informacion relevante hunto, esey ta keda dificil. Un recomendacion na gobierno lo ta anto pa percura lo antes posibel cu nos por haya e actualisacion aki.
Pero nos ta laga e cifranan pa loke nan ta un rato, pasobra tin mas aspecto importante pa contempla den esaki, y sigur si nos tin e afan y dedicacion pa cuminsa ataca e problema aki. Un di e prome cosnan cu a constata ta cu un parti grandi di e pobresa ta concentra na San Nicolas. Esey realmente no por sorprende niun hende, esey nos tur sa. E punto aki ta, manera nos a comenta algun dia pasa, cu e problema mas grandi ta cu desde cu e refineria a cera mas di trinta aña pasa, ningun gobierno a bin cu un plan integral pa reactiva e ciudad, mucho menos cu atencion specifico pa e parti di e poblacion cu no por yuda nan mes. Esey ta conta pa tur edad, pero sigur pa e grupo di hende di edad, cu a keda atras mientras nan a mira un gran parti di nan famia emigra. Y aki tin un otro factor cu ta fomenta pobresa ta bin aden, y esey ta cu gradualmente nos ta hayando mas y mas ciudadano, cu a bin Aruba como adulto caba, y no a logra spaar, pasobra nunca nan tabata haya un salario cu ta permiti haci esey, anto awor nan mester purba sobrevivi riba un pension di AOV di kisas 400 – 500 florin. Y e problema ey no ta birando mas chikito, a contrario. Nos ta na caminda pa un Aruba cu un poblacion anciano cu ta como un cuarta parti di e total, di cual un parti substancial no tin medio pa sobrevivi. Un motibo mas pa haya un bista rapidamente con e situacion di pobresa ta awendia. A proposito, e fenomeno aki no ta conta pa San Nicolas so, y tur ciudadano cu ta pretende di conoce e isla aki, sa unda e ‘poverty pockets’ ta.
Banda di e problema di empobrecimento di hende di edad nos tin e problema di e famianan cu yiu chikito ainda, cu ta lucha pa tene cabes riba awa. No ta di awor nos tin iniciativa priva pa purba yega na fondo pa duna mucha sikiera un desayuno, otro pa provee pakete di alimento pa famianan den dificultad. Ta bunita pa elogia e personanan cu ta dedica nan tempo, y hopi biaha placa tambe, na e obranan di caridad aki, pero nos ta spera cu un dia ta bin un esfuerso structura gubernamental pa atende e problema aki manera mester ta. Un di e maneranan pa haci’e ta, entre otro, percura pa e extension di scol te atardi laat, y garantisa cu mucha den edad di scol ta haya dos cuminda bon tur dia: mainta y merdia. Di biaha esey ta atende e problema tambe di e muchanan na cas riba nan mes, den caso cu e mayor (nan) ta traha.
En todo caso, henter e problematica cu actualmente ta parce di ta cay for di cielo, tabata y ta conoci cerca mayoria, si no ta tur, e profesionalnan cu tin e tarea pa atende e asuntonan aki. Loke tabata falta pa hopi aña, ta e maneho politico cu sa dirigi, y sa resolve problema, y no ta papia den lema y consigna so. Nos tin un gobierno nobo cu por acepta e reto di proba cu nan si por deliver den e asunto aki.


text:
Aruba Tourism Authority ta informa cu pa luna di september nos destinacion a ricibi un total di 60.293 bishitante ‘stay-over’.
Si compara luna di september 2021 cu september 2019 – cu tabata e ultimo aña normal di turismo, por deduci cu Aruba a recupera cu 82% di locual a wordo ricibi na september 2019.
Remarkabel ta e hecho cu e mercado di Hulanda ta mustrando un crecemento fuerte y solido den e tres ultimo lunanan, cu indicacionnan positivo pa sigui e mesun trend den e proximo cuarto di e aña calendario aki. Na 2021 e total di turistanan “stay-over” for di Hulanda a surpasa cifranan di juli, augustus y september 2019 cu 39% (juli), 34% (augustus) y 27% (september). Pa september 2021 e cantidad di turista yegando for di Colombia tambe a surpasa esun di 2019 cu 10% y for di Brazil Aruba a ricibi 4% mas turista compara cu september 2019.
RECUPERACION TA CONTINUA, NO OBSTANTE RETO
Aruba ta sigui recupera desde e re-apertura di nos frontera na juli 2020. E desaroyo y progreso di recuperacion di Aruba su industria principal ta surpasando expectativanan.
Den e prome 9 lunanan di 2021, Aruba a ricibi un total di 567.088 bishitante. E proyeccionnan pa e di dos mita di aña ta mustra cu lo por sigui duna un adelanto y ta proyecta pa cera 2021 cu un recuperacion di 73% compara cu loke Aruba a ricibi na aña 2019. Mester bisa si cu a “perde pa gana”. A ricibi menos bishitante cu a proyecta na augustus y september, y a ahusta e proyeccionnan di oktober pa december. Esaki ta mara na e progreso di variante Delta y e nivel di risico eleva pa biahe pa Aruba door di Center for Disease Control (CDC) di Merca
Aruba ta wordo representa den tres diferente continente. Norte America ta e mercado mas fuerte y entre januari pa september 2021 un total di 494.724 bishitante Norte Americano a bishita Aruba. Esaki ta 87.2% di e total di nos turistanan. Durante e mesun temporada, Europa a trece 33.819 turista pa Aruba, cu ta 6% di e total di bishitante. Un total di 23.394 turista cu ta representa 4.1% tabata procedente di Latino America, y 2.7% – cu ta 15.151 bishitante, a bishita nos isla for di otro partinan di mundo.
TURISMO CRUCERO
Na juni Aruba a habri atrobe pa ricibi turismo crucero y na augustus 2021 un total di 12,342 pasahero crucero a bishita nos isla riba 9 diferente barco. Turismo crucero lo sigui den un proceso di recuperacion gradual. Di juni pa augustus 2021, Aruba a yama bonbini na un total di 20,861 pasaheronan crucero, cu a bishita nos isla riba 16 diferente barco den e periodo aki.
Poco poco nos industria di turismo lo “normalisa” bek cu ahustacionnan, teniendo e siguridad di e bishitantenan, como tambe di e localnan, na prome luga.
TOURISM CREDITS / CENTRAL BANK OF ARUBA
Di acuerdo cu Banco Central e asina yama ‘Tourism Credits’ (cu anteriormente tabata wordo yama “Tourism Receipts”) pa e prome kwartaal di aña 2021 a contribui cu AWG 554.5 miyon den nos economia, cu ta 46% menos compara cu e mesun temporada na 2020. Esaki naturalmente ta debi na e pandemia global di Covid-19 durante cual Aruba tambe a cera su fronteranan temporalmente entre mita di maart 2020 te cu juli 2020.
E IMPORTANCIA PA VACUNA Y SIGUI MANTENE NOS MES NA E PROTOCOLNAN
Aruba Tourism Authority ta sigui traha riba e recuperacion turistico, enfocando no solamente riba cantidad di bishitante, pero tambe riba e maneho solido di e organisacion di A.T.A. y e maneho duradero di nos producto turistico. E participacion di nos comunidad pa loke ta trata vacuna y pa mantene nos mes na e protocolnan estableci door di diferente instancia ta masha importante pa baha e cantidad di casonan positivo di tur e variantenan di Covid-19 na Aruba. Asina nos economia ta recupera y por sigui progresa.
Corda cu solamente hunto nos por vence pa asina nos isla y su turismo por sigui florece.


text:
Geplaatst op 04 December 2018 dor di Ministerio Tráfiko, Transporte i Planifikashon Urbano
CCAA a hasi entrega di sertifikado ‘Approved Training Organization’ (ATO) na DCANSP
Willemstad – Riba djabièrnè 30 di Novèmber 2018, Outoridat di Aviashon Sivil Kòrsou (CCAA) a hasi entrega di e sertifikado ‘Approved Training Organization’ (ATO) na Dutch Caribbean Air Navigation Service Provider (DCANSP). Esaki ta enserá ku DCANSP a kumpli ku tur regulashon di CCAA pa loke ta trata establesementu di un organisashon pa duna training i ku por sigui ópera un sentro.
Dia 28 di sèptèmber 2018, CCAA a hasi e ouditoria nesesario na DCANSP pa por determiná si nan por risibí e sertifikashon.
DCANSP lo duna diferente kurso aprobá segun e spesifikashonnan akordá atraves di e sertifikado. DC-ANSP Training Organization mester di aprobashon adelantá di CCAA si e ta deseá di kuminsá modulonan di training nobo, òf adaptá esnan eksistente.
E sertifikado ta bálido te ku 1 di desèmber 2019.


text:
KRALENDIJK – Gobièrnu di Kòrsou a tuma e desishon pa kita 10% for di e penshon di behes di tur penshonado ku no ta biba na Kòrsou mas. Nan a kita e bonùs di fin di aña també. Un grupo di penshonado bibá na Bonèiru a tuma akshon for 2017 pa rekobrá nan derechonan bèk. Un grupo grandi di penshonadonan na Aruba, liderá pa Sr. Farley Pietersz, tambe a djòin e lucha aki. Esaki ta duna nos lucha mas peso. Penshonadonan di Aruba i na Hulanda tambe ta afektá.
E desishonnan aki ta inhustu i deskriminatorio.
1. Inhustu, pasobra kada empleado públiko i no públiko a paga kabalmente su prima durante su añanan di labór. Awor ku e tin derécho riba loke el a paga p’e, Gobièrnu ta kita esaki sin su aprobashon pasobra e ta biba den eksteriór (esta pafó di Kòrsou). Den boka di pueblo esaki yama ladronisia.
2. Deskriminatorio, pasobra su kolega penshonado na Kòrsou ku a hasi mesun
trabou i a paga mesun prima, sí ta haña su penshon i bonùs kompletu.
Bonèiru també a keda konsiderá komo eksteriór, lubidándo ku fuera di relashonan familiar históriko di mas resién, nos tabata biba sentenares di aña huntu den Antia Hulandes komo ruman, i te awor ketu bai nos ta párti di mesun Reino Hulandes.
Aki na Bonèiru tin mas o menos 340 persona ku tin derecho di risibí penshon di behes for di Kòrsou. Nan tur a kai den e mesun desishon inhustu i deskriminatório aki, inkluso yunan di Kòrsou.
Ta un abúsu grandi kontra nos penshonadonan ku no tin ningun defénsa.
E grupo di penshonado prekupá ku ta biba na Bonèiru i un grupo basta grandi tambe na nos hermana isla Aruba ta sigui lucha pa rekobra nan derechonan bèk.
Atrabes di sr. Michiel Bijkerk e gruponan aki a entama un kaso den korte di prome instansia, ku a tuma luga na sèptèmber aña pasa (2018), di kual e sentensia no a kai na nos fabor. Nos a disidi pa apela e sentensia pa bai den korte superior (esta Hof van Justitie).
E kaso lo tuma luga aki na Boneiru:
Fecha : Djamars awor 12 di novèmber 2019.
Ora : 15:30 or.
Luga : Sala di Korte di Hustisia, Fort Oranje, Bonaire.
P’esei nos ta pidi TUR penshonado ku ta enbolbí den e situashon aki, ku a firma pa sostene e lucha aki i ku por yega, pa akudí na sala di korte di Hustisia, pa por sigui e kaso di aserka.
Boso sostén ta altamente apresiá!
Huntu nos ta logra.


text:
Inscripcion a habri pa e di 9 edicion di Kids &...
ORANJESTAD - E aña aki un biaha mas pa di 9 aña consecutivo Aruba lo bai disfruta di un bunita projecto cual tae projecto...
Derrel Lampe ta logra saca cara di Aruba den e competenia...
Aruba ta clasifica den Top 20 y Mr. Personalty ORANJESTAD - Diadomingo ultimo a tuma lugar na Polonia e di 5 edicion di Mr. Supranational...
Robert Thiel ta sigui Ariba Wiel na Radio Aruba 91.5 FM
E conocido artista local, Sr. Robert Thiel a haci su debut na Radio Aruba 91.5 FM e siman aki. Robert Thiel ya tin varios...


text:
Occupancy rate di turismo di Aruba ta mas halto den region
ORANJESTAD, Aruba: Aruba conoce dos pilar economico, cual ta turismo y refineria. Por mira cu e cifranan di turismo ta uno positivo, unda cu nan ta bayendo hopi bon y Minister di Turismo, Transporte, Energia y Ambiente, Ing. Mike de Meza ta satisfecho cu esaki. E rate di occupency ta mustra cu esun di Aruba ta mas halto den region y e aumento di dje ta mas halto ora di mira e RevPar, esta e Revenue Per Available Room. Esaki tambe ta creciendo bon.
E cifranan ta halto y mirando e ultimo cifranan, Aruba ta entre 8% y 11% di aumento cu ta hopi grandi den tur e indicacionnan. Tin uno cu ta bay menos bon pa cu ta e cantidad di turista cu ta bin for di Venezuela. E ta comprendibel cu e pais tin su retonan, di cual no ta facil pa nan. E otro turismo, esta Merca, Europa, Sur America ta keda aumenta. Mirando e cifranan di Argentina, e aumento ta uno grandi y aki ta papia di cifranan di 30% te cu 50%. E ta mercadonan nobo, pero cu hopi poder di compra. Kiermen e ta bayendo sumamente bon.
Aworaki ta enfocando riba mercadonan nobo, pero no mester lubida kico ta bo “strong hold”, e mandatario ta enfatisa. Kico ta e mercadonan cu semper a sostene bo, cual un pregunta ta si nan ta satura pero nan no ta satura. Loke mester haci ta keda inyecta den e mercado ey, pasobra e ta fuerte y tin hopi espacio unda cu por saca hopi probecho for di dje. Esey no ta nifica cu mester pone tur cos den un macutu, pero mester plama nan. Mester tin e flexibilidad, pasobra si un area bay malo mester tin un back up di e otro areanan. E enfoke semper lo keda pa mercadonan nobo, mercadonan mas chikito pa inverti den nan y haci nan mas grandi. Tambe mester monitoria bon cuanto placa ta hinca aden y kico ta e “return investment” ta. Tin biaha por “break even” riba cierto mercadonan, pero mester wanta esaki pasobra esey ta e brug cu mester. Tin otro mercado cu tin un “return investment” mucho mas grandi y eyden ta unda cu mester sigui inyecta. Mester por sigui desaroya, diversifica e mercadonan cu ta haya.
Pa loke ta e producto ofreci ta bon pa sigura cu esey semper ta di un nivel halto y esey ta pais Aruba. Tin e recurso humano cu ta sumamente importante pe turista, pe experiencia cu ta dun’e. E turista cu ta bin no ta haci esaki solamente djis pa saca potret y bay bek cun’e of come den un restaurant. E kier pasa un experiencia agradabel, unda e kier bay beach, core rond, topa hende, cumpra su cosnan y e kier bay cas bek cu un satisfaccion di e experiencia unico cu el a haya.


text:
Sam na edat di 6 aña a muda for di Rep. Dominikana pa Aruba i na 1950 Sam a bini Kòrsou pa traha pa CPIM ku despues a bira SHELL.
Su karera deportivo a kuminsá na Aruba na edat di 14 aña tempu ku el a kuminsá bati bala pa algun dama di B.G. ku tabata hunga sòftbòl di rekreashon.
Kasi mesun tempu algun amigu na Aruba, Ruben Phillips, Big Jim i Ramon huntu ku Sam a lanta un tim di baseball Baly-Ruth di kual e tabata manager, Baly -Ruth a gana tur wega i kampeonato di nan tèmpo.
Na 1950 Sam a bini Kòrsou.
Mesora el a buska kontakto ku klupnan lokal i a djòin Unídos, un tim di Penstraat kaminda el a bai biba.
Manager di Unídos tabata Aston Gumbs.
No a tarda muchu ku Sam a wòrdu nombra manager di Unídos.
Unídos no tabata un ekipo fuerte , pero e tabata konosí pa su motivashon.
Sam tabata catcher i 4 bate.
Den Unídos Sam huntu ku Aston Gums a kuminsá ku Unídos Jr. , un klup ku a produsí hopi super estrea.
Di Unídos Sam a kambia pa Bolívar ku despues a bira Amstel pa manager e klup aki.
Di Bolívar Sam a sigui pa Victory ku awe ta Royal Scorpions i tambe for di baseball.
Sam su karera di Sòftbòl a kuminsá mes momentu ku el a yega Kòrsou na 1950.
Huntu ku Aston Gumbs el a kuminsá ku Sòftbòl klup Unídos ku a dura te ku 1957 ora ku Sòftbòl a terminá na Kòrsou pa motibu di pleitu entre un klup i Federashon.
Den e tempu ei Sam su estreanan tabata Rubia Hoek, Altagrasia Gittes, Amelia Riem i Ofelina Gumbs ruman di Aston Gumbs.
Na 1962 Sam a drenta Sòftbòl atrobe ora ku Celfried Homoet a buska su ayudo pa train un tim di sòftbòl di algun hobensita. For di e momentu ei Sam su kas tabata tereno di sòftbòl.
Na 1968 Sam su tim Rising Trotters ta sali sub-kampion i di 1970 te ku 1974 kampeon di Kòrsou. Den mesun tempu nan a sali tambe kampeon di Antia.
Riba tereno di aktividat hubenil Sam, huntu ku Juancho Josefina i Boy Jansen a kuminsá ku un liga Stimulans ku a traha mayoria di e hungadónan di aktualidat.
E liga aki a hunga 15 aña i Sam su klup Rising Trotters a gana e kampeonato aki 10 biaha.
Riba tereno internashonal durante su karera Sam a risibí vários rekonosementu entrenan:
Na 1975 Miembro meritorio di C.S.B.
Na 1976 Kodekor tékniko di aña
Na 1977 Tékniko sobresaliente di C.S.B.
Na 1982 Ere-medaille in goud di La Reina Juliana
Sam durante su karera deportivo a distinguí su mes pa su forma korekto ku e ta trata su hungadónan i direktiva. Sam no ta huma ni bebe!!!!!!!!!!!!!
Na e momento aki Sam ta yuda direktiva den e parti tékniko i organisashon manera , marka vèlt, drecha bar i drecha material. Sam ta un persona masha honesto i leal , i tambe Sam ta miembro di e kuerpo di umpire ku a hasi 25 aña.


text:
Departamento di Hubentud Adventista
Declaracion di Mision
Proporciona recurso, programa, ministerio y ambientenan pa e desaroyo di tur e facultadnan potencial den cada hoben cu ta bou di e liderazgo hubenil Adventista. Di tal manera cu tur esfuerso y trabou resulta den homber y muhernan fiel na Dios, firme den nan principio, sirbidornan den Iglesia y un influencia y bendicion den nan entorno.
Declaracion di Vision
Cada hoben Adventista un candidato pa e reino di shelo.
Declaracion di Proposito
E proposito di e departamento di ministerio hubenil ta pa guia cada hoben den un relacion di salbacion cu Hesus y un desaroyo constante den e dicipulado cu ta wordo refleja den un bida di servicio den Iglesia y comunidad.


text:
Despues di 1 anja cu futbol di Aruba tabata inactivo pa motibo di e pandemia Covid-19,bala a cuminsa lora bek.
Nos equipo di Damas ta participando actualmente den un torneo bow nomber di Festival Futbol Damas hunto cu 7 equipo mas.Un torneo caminda ta hunga 8 contra 8.
Nos promer wega a tuma lugar diamars 16 maart 2021 vs Estrella caminda e score a termina 1-0 na fabor di Estrella.Poco poco nos tin custumbra bek cu e ritmo y e weganan.
Siguiente wega lo ta diamars 23 maart 2021 vs La Fama Damas na CDGT.
Festival Damas Arsenal 0 – 1 Estrella
Despues di 1 anja cu futbol di Aruba tabata inactivo pa motibo di e pandemia Covid-19,bala a cuminsa lora bek.


text:
Frishidèr
Un frishidèr ta un aparato pa warda kuminda i bebida y cu ta regulá e temperatura paden pa ta mas frieu ku esun pafor. Antes no tabatin frishidèr pasobra antes ainda hende nan no a pensa di krea koriente i un frishidèr mester di koriente i hopi kos mas. Un frishidèr ta un nesesidat den tur kas pasobra tin sierto kuminda ku mester di frialdat sino ta putri. E inventor di e frishidèr tabata Oliver Evans. Evans a nase dia 13 di sèptèmber 1755 y na aña 1805 ta diseña su frishidèr. Sinembargo ta William Cullen a deskubri e frishidèr prome, pero e no a sigui ku su idea di traha frishidèr; esei a sosode na aña 1748.
Tambe tin frishidèr pa uzo industrial.


text:
- 1Kousai publico un Picadero41publicaciones
- 2Ge publico un Picadero26publicaciones
- 3Xas publico un Picadero22publicaciones
- 4Vanessa publico un Picadero18publicaciones
- 5Raul publico un Picadero13publicaciones
- 6Sansa publico un Sexshop13publicaciones
- 7Xtig publico un Picadero12publicaciones
- 8Aina publico un Sexshop12publicaciones
- 9Vane publico un Picadero12publicaciones
- 10Teo publico un Farmacia10publicaciones
- 11Alba publico un Picadero8publicaciones
- 12Laura publico un Picadero7publicaciones
- 13Deivi publico un Picadero7publicaciones
- 14El Voyeur publico un Picadero7publicaciones
- 15Pepo publico un Picadero6publicaciones
- 16Ester publico un Farmacia6publicaciones
- 17Marina publico un Picadero6publicaciones
- 18Sergio publico un Picadero5publicaciones
- 19Ju publico un Picadero5publicaciones
- 20margie publico un Picadero5publicaciones
- 21pocahontas publico un Picadero5publicaciones
- 22Sex Español publico un Picadero5publicaciones
- 23sy publico un Picadero4publicaciones
- 24edmund publico un Picadero4publicaciones
- 25hattie publico un Picadero4publicaciones
- 26almina publico un Picadero4publicaciones
- 27calliedona publico un Picadero4publicaciones
- 28zachariah publico un Picadero4publicaciones
- 29Sara publico un Picadero3publicaciones
- 30Perico el de los palotes publico un Picadero3publicaciones
- 31Oliver publico un Picadero3publicaciones
- 32Javiondo publico un Picadero3publicaciones
- 33Croak publico un Picadero3publicaciones
- 34wen publico un Picadero3publicaciones
- 35cliff publico un Picadero3publicaciones
- 36aileen publico un Picadero3publicaciones
- 37columbus publico un Picadero3publicaciones
- 38erwin publico un Picadero3publicaciones
- 39berry publico un Picadero3publicaciones
- 40maisie publico un Picadero3publicaciones
- 41ophi publico un Picadero3publicaciones
- 42azariah publico un Picadero3publicaciones
- 43sandra publico un Picadero3publicaciones
- 44mittie publico un Picadero3publicaciones
- 45rick publico un Picadero3publicaciones
- 46Paula publico un Picadero2publicaciones
- 47Lucas publico un Picadero2publicaciones
- 48bob publico un Picadero2publicaciones
- 49solomon publico un Picadero2publicaciones
- 50frannie publico un Picadero2publicaciones
- 51donnie publico un Picadero2publicaciones
- 52pate publico un Picadero2publicaciones
- 53Morboso publico un Picadero2publicaciones
- 54merci publico un Picadero2publicaciones
- 55aristotle publico un Picadero2publicaciones
- 56philinda publico un Picadero2publicaciones
- 57kiah publico un Picadero2publicaciones
- 58domenic publico un Picadero2publicaciones
- 59pamela publico un Picadero2publicaciones
- 60arielle publico un Picadero2publicaciones
- 61parthenia publico un Picadero2publicaciones
- 62hassie publico un Picadero2publicaciones
- 63eppa publico un Picadero2publicaciones
- 64renny publico un Picadero2publicaciones
- 65egbert publico un Picadero2publicaciones
- 66bradford publico un Picadero2publicaciones
- 67naldo publico un Picadero2publicaciones
- 68bab publico un Picadero2publicaciones
- 69indie publico un Picadero2publicaciones
- 70adolph publico un Picadero2publicaciones
- 71barbie publico un Picadero2publicaciones
- 72helene publico un Picadero2publicaciones
- 73alexander publico un Picadero2publicaciones
- 74natius publico un Picadero2publicaciones
- 75Beth publico un Picadero2publicaciones
- 76nita publico un Picadero2publicaciones
- 77demerias publico un Picadero2publicaciones
- 78nick publico un Picadero2publicaciones
- 79leslie publico un Picadero2publicaciones
- 80melchizedek publico un Picadero2publicaciones
- 81nonnie publico un Picadero2publicaciones
- 82liza publico un Picadero2publicaciones
- 83kristen publico un Picadero2publicaciones
- 84monet publico un Picadero2publicaciones
- 85edny publico un Sexshop2publicaciones
- 86aurelia publico un Picadero2publicaciones
- 87vi publico un Sexshop2publicaciones
- 88sylvester publico un Picadero2publicaciones
- 89philip publico un Picadero2publicaciones
- 90leonore publico un Picadero2publicaciones
- 91vessie publico un Picadero2publicaciones
- 92zolly publico un Picadero2publicaciones
- 93britt publico un Picadero2publicaciones
- 94katarina publico un Picadero2publicaciones
- 95allan publico un Picadero2publicaciones
- 96armilda publico un Picadero2publicaciones
- 97quilla publico un Picadero2publicaciones
- 98artelepsa publico un Picadero2publicaciones
- 99junior publico un Picadero2publicaciones
- 100janie publico un Picadero2publicaciones


text:
Geplaatst op 10 May 2021 dor di Ministerio Salubridat Públiko, Medio Ambiente i Naturalesa
WILLEMSTAD – Resientemente Minister di Salú, Medio Ambiente i Naturalesa señora Zita Jesus- Leito MBA, a huramentá dos Botikario i dos Asistente Botikario. Drs. Henriëtta Gisella Dieleman i drs. Laurentius Martinus Adrianus Favié a huramentá komo Botikario i Esma Ertekin i Kelly de Vries a huramentá komo Asistente Botikario.
Minister Jesus- Leito ta enkargá ku huramentashon ofisial ku mandato di Gobernadó i señora Erseline Ramazan a atendé e parti protokolario. Di e forma akí e kuater personanan ku a huramentá a kumpli ku eksigensianan di nos leinan vigente pa nan por ehersé nan profeshon.
Despues di e akto ofisial Minister Jesus- Leito a felisitá e kuater personanan ku a bini for di Hulanda i a deseá nan tur klase di éksito durante nan estadia aki na Kòrsou. Henriëtta Dieleman a drenta servisio na botika di CMC pa remplasá un kolega ku a regresá Hulanda i Laurentius Favié, Esma Ertekin i Kelly de Vries a bini komo boluntario pa yuda den botika di CMC relashoná ku situashon di COVID-19.
Riba potrèt 1, drpd: Minister Jesus- Leito, drs. Henriëtta Dieleman i drs. Laurentius Favié despues di e akto ofisial.
Riba potrèt 2, por mira momentu ku Esma Ertekin i Kelly de Vries ta huramentá ante Minister Jesus- Leito.


text:
Colegio Cristo Rey ta resulta e scol ganador di AAA su Wings of Hope Energy Champion Competition.
ORANJESTAD - Aruba Airport Authority N.V. (AAA) su Wings of Hope (WoH) ta orguyoso pa anuncia cu Colegio Cristo Rey ta e ganador oficial di e prome Energy Champion Competition.
Como parti di WoH su meta di “Affordable and Clean Energy”, WoH recientemente a organiza e prome Energy Champion Competition pa scolnan primario. WoH a extende un invitacion na scolnan primario pa participa den un “energy sustainability challenge” pa concientiza y crea curiosidad bou di e studiante- y maestronan riba iniciativanan sostenibel.
Scolnan cu a participa a entrega un plan pa reduci nan scol su consumo di energia cu 20% den un budget specifico. Tur plan a wordo evalua dor di un panel di huradonan basa riba un criteria estricto.
Wings of Hope workgroup, representa dor di Christine Kaarsbaan-Leo, Armand Kelly y Angeline Flemming di AAA, a presenta e premio ganador Diabierna Juli 23, 2021 na Colegio Cristo Rey. E “Energy Champion School” lo ricibi AWG 20,000.00 pa ehecuta nan plan pa reduci consumo di energia. WoH a keda sumamente impreshona cu cada plan di e scolnan cu a inclui nan investigacionan haci riba e topico, un bista detaya di nan budget y tambe e creatividad pa ehecuta nan plan.
WoH ta gradici tur scol cu a participa den e prome Energy Champion Competition y cu lo sigui inclui studiantenan y e comunidad di Aruba den proyectonan den futuro, y na mesun momento creando un mihor futuro sostenibel pa nos tur.


text:
Segun datos nan cu “US Mexican Border” a comparti, cu pa dia, mas di 6000 persona indocumenta ta purba crusa e frontera di un forma ilegal.
E pandemia a trece cune mas dolor di cabes pa e administracion di presidente Biden. E administracion di Biden ta conoci pa yuda imigrante nan indocumenta. Cu e consecuencia grandi cu hopi persona a crusa frontera e ultimo luna nan. Den ultimo 3 siman nan di september un total di 122.000 mil persona a purba crusa e frontera di Merca. Den luna di Augustus 171.700 persona a purba inmigra e pais.


text:
Maneho di klas ingrediente escencial pa un bon clima pedagogico
Entrevista cu graduado di IPA, Audry Vasquez den cuadro di ‘Get to know IPA’.
Un clima pedagico ta contene tur factor di ambiente cu ta contribui na bienestar di e mucha, den cua un mucha por sigui desaroya su mes. Ta trata di factor cu ta presente, pero tambe factor crea door di e maestro, cual den e articulo ta e maneho den klas di e maestro. Clima pedagogico ta hunga un rol importante den desaroyo di mucha, principalmente pa loke ta trata e desaroyo social emocional. Ta importante di tin regla y palabracion haci den klas y cu esakinan ta visual pa e klas por wak. Regla y palabracion ta bay semper den combinacion cu consecuencia. No solamente palabracion y consecuencia ta importante pa un clima positivo, pero tambe e manera con un maestro ta organisa su klas, su manera di traha y duna les, su manera di duna instruccion. Tambe contacto y empatia entre maestro y su klas y viceversa ta importante. Si tur e elementonan menciona anteriormente, esta un maneho di klas optimal, ta na nan luga, e muchanan lo sinti e conexion y empatia y nan lo participa activamente cu mas placer durante dia. Esaki lo contribui na un clima pedagogico mas positivo.
Audry Vasquez ta maestro di klas 2 na Pius X School y ta graduado di e estudio pa maestro di Enseñansa Primario di aña 2017. Juf Audry ta conta kico e ta haci pa laga su muchanan sinti nan mes sigur y tambe pa e esfera den su klas ta agradabel: “Mi ta cuminsa mi aña escolar cu regla di klas pa yuda mi crea un structura stabiel y asina cuminsa duna contenido na maneho di klas. Esaki semper ta treci dilanti na un manera positivo y atractivo, por ehempel uza señal cu man si tin pregunta, si mester di ayudo of bebe awa. Door di haci esaki diariamente ta trece cu ne cu mi alumnonan ta sinti nan mes bon y nan siñamento ta mehora tambe.”
Como maestro ta importante pa cuminsa e dia na un manera positivo. E detaye di mas simpel por haci un impacto grandi riba un mucha y su resto di dia. Juf Audry ta conta con e ta haci esaki den practica: “Tur mainta mi ta saluda mi muchanan na un manera alegre y creativo, por ehempel door di handschoen di Disciplina Consciente of diferente ‘handshake’. Despues ta habri mainta cu un ‘brain break’, por ehempel un cantica of baile." Segun juf Audry: "Door di haci esaki e muchanan ta sinti nan mes na cas.”
Juf Audry ta termina bisando: ”E parti mas importante p’ami ta pa crea un conexion cu mi muchanan. Mi kier laga nan sinti cu mi t'ey pa yuda nan den e materianan cu nan ta haya dificil, pero tambe cu mi t'ey pa compronde nan y crea hunto cu nan memoria inolvidabel di e aña escolar. Tur esaki mi ta logra cu un maneho di klas bon pensa di antemano.”
IPA ta invita comunidad di Aruba, specialmente tur studiante di havo, vwo y mbo nivel 4, maestro y tur otro persona interesa pa cuminsa un estudio of curso, pa participa na su actividad informativo ‘Get to know IPA’. E actividad aki lo tuma luga riba e pagina di Facebook Instituto Pedagogico Arubano durante e periodo di 2 pa 12 di november 2020 y ta consisti di video di diferente estudio y curso, cu IPA lo ofrece durante aña academico 2021-2022. Tambe lo tin diferente live sessions. Dia 5 di november lo elabora riba e estudio pa maestro di Enseñansa Primario. Dia 9 di november lo trata e curso Pedagogico Didactico y dia 12 di november lo enfoca riba Centro pa Desaroyo Profesional Continuo y e estudio Master of Science in Education.
Pa mas informacion por bishita nos website www.ipaaruba.com of pagina di Facebook ‘Instituto Pedagogico Arubano’ y si ainda tin cualkier pregunta, por tuma contacto cu Studenten Services na 5243100.


text:
WILLEMSTAD – Studiantenan ku no por bai studia den Regio pasobra SSC no tin sèn , a mustra interes pa bai studia na Hulanda, komo asina yamá ‘free mover’. Jealaine Alexander, di My Future Career ku ta guia freemoversnan pa Hulanda, a risibi kaba vários petishon pa guia studiantenan ku awor ke bai Hulanda, en bes di Regio.
Sinembargo pa My Future Career ta inkomprendibel ku Fundashon pa Finansiamentu di Estudio (SSC ) no tin sèn pa finansiá ningun studiante ku ke bai studia den Regio. “Mi tin sospecho ku ta trata aki di mal maneho di parti di SSC. Pasobra ora ku bo traha bo presupuesto bo mester tene kuenta ku e studiantenan ku ta aktualmente den Regio i esnan nobo. Den kaso ku no tin sufisiente fondo pa manda tur studiante ku ta interesá den Regio, por a adaptá e kantidat”, segun Jealaine Alexander. “Esaki mester ta posibel, basá riba e maneho di gobièrnu.”
Supsidio
Algun dia pasá SSC a partisipá ku e no ta duna finansiamentu di estudio pa studiantenan ku ke bai studia den region e aña aki. Na komienso di e aña aki SSC a anunsiá kaba ku e redukshon di su supsidio ku 4 mion, ta pone ku e fundashon lo no por kumpli ku e petishonnan pa finansiamentu den region.
E oumento bek di 1.5 mion florin, despues ku SSC a hala atenshon di gobièrnu riba e konsekuenshanan, tòg, segun SSC no ta sufisiente pa kumpli ku e petishon di aproksimadamente 240 studiante ku a yena un aplikashon pa risibí finansiamentu pa studia den region.Ta p’esei SSC ta obligá na ninga tur e petishonnan aki.
My Future Career ta insisti: “No por ta asina ku tur sèn di SSC a kaba. For di aña pasá a entrega e presupuesto pa e studiantenan aktual i tambe e studiantenan. Si no tin sèn pa manda tur studiante interesá den Regio, SSC mester por ahustá e kriterionan i manda ménos studiante den Regio.”
Mientrastantu SSC a rekomendá e studiantenan pa skohe un otro país di estudio, esta Hulanda òf na Kòrsou mes. Segun SSC el a alertá e studiantenan for di komienso di aña ku si e supsidio no subi, esaki lo tabata e konsekuensia.
No tin klaridat
My Future Career sinembargo tin indikashon ku e komunikashon ku e studiantenan no ta funshoná optimal. Antisipando riba partisipashonnan ofishal di SSC, tin studiante ku a aserka My Future Career, pa guia nan den e proseso pa bai studia na Hulanda. My Future Career ta lamentá ku ainda no tin klaridat tampoko kiko ta bai pasa ku e studiantenan ku ta den Regio aktualmente.
Jealaine Alexander ta enfatisá ku no tur bia e kambiamentu di ëstudio ta bai fásil. Entre otro tin studiante ku kier a bai studia medisina den Regio. Pa studia medisina na Hulanda, mester inskribí pa partisipá na e asina yamá ‘loting’. E ‘loting’ aki a sera kaba for di yanüari último.
E aña aki e ‘freemovers’ ku ta bai Hulanda ku guia di My Future Career ta biaha den dos grupo; riba dianan 13 i 30 juli. E hóbennan ta bai studia den siudatnan rònt Hulanda.


text:
Programa Multilingual
Pa por ofrece e programa multilingual den scol preparatorio y scol basico Departamento di Enseñansa Aruba (DEA) a desaroya diferente material y metodo nobo. Tambe a ofrece guia y trayectonan di profesionalisacion na e cabesantenan y e maestronan den e scolnan multilingual, conhuntamente cu Instituto Pedagogico Arubano (IPA).
Akibou por mira den forma skematico con e programa di e scol multilingual ta hinca den otro desde scol preparatorio (K1- K2) te final di scol basico (B1-B6).Scroll To Top


text:
MANA ta introduci algun medida extra di prevencion en conexion cu Covid-19
Bishitante mester bisti tapaboca y yena un logbook
Pa minimalisa riesgo di contagio y siguiendo e protocol nacional di prevencion, Museo Arqueologico Nacional Aruba (MANA) ta comunica, cu tur bishitante di 12 aña bai ariba, mester bisti un tapaboca (mondkapje) ora di drenta su edificio(nan). Alavez a tuma e medida extra di un logbook den cua cada bishitante mester yena su nomber y informacion di contacto. Den caso cu ta necesario e informacion concerni ta facilita e ‘contact tracing’. E reglanan adicional ta drenta na vigor desde dialuna, dia 14 di augustus proximo.
Banda di e medidanan extra MANA ta sigui cu tur medidanan di precaucion existente, manera uzo di handsanitizer y e practica di distancia fisico di 1.5 meter. E medidanan aki lo keda na vigor te proximo aviso. Museo Arqueologico Nacional Aruba tin e salud di su bishitante y personal na pecho y ta pidi comprension pa e medidanan extra aki.


text:
Oranjestad – Chris Romero di Mep a referi na e aumento cu lo tin di parti di Arubus cu lo subi cu 11 porciento. e prijs lo bira di 2,25 y lo bira 2,50 di florin.
Mirando cu ya gobierno a aumento e AZV y e AOV caminda cada trahador a bay cu suma substancial atras den nan salario. Romero ta sigi splica pa Noticiero 94 cu esaki lo pone e lo bira un peso extra pa nos comunidad. Nos tur sa cu Arubus ta un medio social na unda ta net e personanan di menos recurso ta hasi uso di e servicio aki.
Mas Sr.Romero parlamentario di Mep ta sigi bisa cu esnan cu no por cumpra auto a nan ta bay haya un gasto extra riba nan. A tende cu lo tin otro bentahanan pero esaki ta trece cu ne cu tin cierto cosnan mara cu e mester wordo hasi den 30 dia.
Sr.Chris Romero ta amplia mas via nos Player:


text:
ORANJESTAD – Diamars atardi minister di Turismo sr. Dangui Oduber a continua cu su reunionnan den cuadro di gabinete Wever-Croes 2 y e secundo termino di minister Oduber. Minister Oduber a pone cu e lo ta reuniendo cu tur su CEO nan y directornan cu ta resorta bou di su ministerio. E biaha aki a reuni cu e CEO di Aruba Airport Authority sr. Joost Meijs pa di e forma aki comparti e liña di pensamento, vision y maneho cu minister Oduber ta desea di hiba den e gobernacion 2021-2025 pa cu nos aeropuerto.
Minister Dangui Oduber a splica sr. Meijs cu su persona lo desea di diversifica nos mercado di turismo na Estados Unidos, Latina America y Europa. Minister Oduber ya caba a comparti cu sr. Meijs den pasado e liña di pensamento den cuadro di e diversificacion den e mercado Estadounidense. Ya a yega di papia caba cua ta e estadonan cu lo desea di explora.
Minister Oduber a papia riba e proyecto di “Gateway 2030” cu ta un proyecto hopi importante pa e economia di Aruba. E proyecto aki ta un proyecto di mas di 140 miyon dollar cu lo genera mas cu 200 cupo di trabou sea directo of indirecto cu AAA. E proyecto aki lo crea un spin off economico pa pais Aruba y lo trece placa den caha di Gobierno atraves di impuesto. Ta un proyecto importante pa e ampliacion y renobacion di nos aeropuerto.
Den cuadro di esaki e mandatario a splica sr. Meijs cu un di e aspectonan cu mester wordo inclui ainda den e proyecto “Gateway 2030” den e siguiente fasenan ta e sala di yegada. E sala di yegada no a wordo inclui inicialmente den e proyecto. Hopi ta cambio nan cu ta wordo haci den e proyecto 2030, e sala di yegada ta un di e cambio nan aki cu lo mester bin na turno den future. Minister a menciona cu tur e plannan aki ta wordo discuti na e momento nan aki pero mester bisa cu sr. Meijs tambe ta di acuerdo cu e ponencianan aki.
Un otro punto di atencion tabata e asunto di CBP (proteccion di frontera y aduana di merca), esaki ta wordo atendi riba e nivelnan di mas halto. Caminda cu diplomaticonan di Gobierno mericano y diplomaticonan di Gobierno di Aruba ta purba na yega na palabracionnan pa asina soluciona e problemanan aki, asina e mandatario a trece dilanti.
Tambe a papia riba algun plannan hopi ambicioso cu minister Oduber lo bay comparti conhuntamente cu e CEO di AAA na comunidad di Aruba. Esaki ta tocante di bulamento cu avionnan electrico, pero despues minister Oduber lo duna mas detayes y informacion riba esaki.
Manera ta conoci aña 2020 no tabata un aña facil pa AAA, nan a hiba un perdida hopi grandi di miyones di florin. Esaki a haci cune cu nan mester haci un reorganisacion, pero na e momentonan aki AAA ta un poco mas miho. E proyeccion nan pa aña 2022 ta mustra cu AAA lo recupera bek na 90% den tur entrada den comparacion cu aña 2019.
Minister Dangui Oduber ta hopi optimista cu aña 2022 ta bay ta un bon aña pa AAA y tin hopi gana di sigui traha hunto pa asina logra ehecuta e maneho y vision di gobernacion 2021-2025.


text:
Riba djabièrnè, 17 di Sèptèmber, nos a bolbe para ketu un biaha mas na e dia aki, unda nos a selebrá huntu ku nos baluartenan kual ta nos trahadonan pedagógiko ku ta traha den nos akohidanan pa mucha.
Pa motibu di e medidanan rondo di corona, nos no por a selebrá e dia manera nos a plania na inisio. Pero meskos ku aña pasa, a pasa e biaha aki tambe serka kada akohida unu pa unu pa entregá un regalito na tur e trahadonan pedagógiko.
Pa e aña aki nos a skohe e tema: “Bo dedikashon altamente apresiá.”
Tur dia di nobo nos trahadonan pedagógiko tei ku hopi amor, pasenshi i dedikashon pa nos chikitinnan. I asina nos ke mustra nos apresio pa e trabou bunita ku nan ta hasi pa nos futuro di Boneiru.
Pa e aña aki Entidat Publiko Bonaire pa medio di e programa Best4Kids i huntu ku Sentro Hubentut i Famia, a traha riba diferente aktividat pa por yuda mehorá i enhalsá e kalidat di nos akohidanan pa mucha.
Diferente treinen, guia i sosten ya a ser ofresé na nos akohidanan pa mucha i e trahadonan pedagógiko.
Nos ta konsiente ku tin hopi trabou ainda pa realisá, pero nos sa tambe ku sin e dedikashon di nos trahadonan pedagógiko nos lo no por logra nos metanan.
Pa e aña aki pa di promé biaha nos a hasi un elekshon di e ‘lider di aña’.
Pa esaki e direktorado òf tim di maneho di e akohida por a mèldu nan kandidato ku nan ta haña ku di un of otro manera ta meresé e titulo di ‘lider di ana’.
Algun di e kriterio ku nan mester a tene nan mes na dje ta tabata por ehempel ku e lider tin un manera amabel i korekto di atendé ku e muchanan. Òf lider ta un persona agradabel pa traha huntu kuné, e tin i ta mustra pashon den su trabou trahando ku mucha, etc.
E tim di hurado a ser formá di nos profeshonalnan ku tin konosimentu di e trabou pedagógiko i den akohida di mucha; sra. Riet Sealy, sra. Enigma Giskus i sra. Mimi Dongen. Nan a hasi un eskoho a base di e relato kòrtiku ku a ser entregá dor di e direktorado of tim di maneho di e akohida di mucha.
E aña aki sra Ruthsela Conquet de Palm, miho konosi komo tante Ruthi, ku ta traha na speelschool de Kaboutertjes, a bai ku e premio komo lider di aña 2021-2022.
Riba djabièrnè a entregá e premio na e ganadó i tambe na tur e nomidadonan.
E nominadonan tabata:
Mairis Annastatia di Hardin di Chikitin, Ariola Bernabela di Mi Dushi Muchanan, Selene Sint Jago di Elephants Splash Education, Josindra de Palm di NSO Noah, Ursina Bernabela di BSO Bright and Happy Kids, Tania Barahona de Cisneros di Het Vlindertuintje, Marjorie Thomas di KDV Arko Iris, Tibizay Marchena di Elephants Daycare, Eunice Mercelina di B.A.S.E.S.
Extra nos a pone atenshon na nos “young proffesionals” ku tambe a ser nominá kual ta;
Zaira Martis di Elephants Daycare, Shania Leidel di BSO Boks, Luxmarie Strickx di KDV Noah I Raicheline Eybrecht na het Vlindertuintje babyhuis.
Nan tur a risibí un sèrtifikado i un premio pa mustra un biaha mas kuantu nos ta apresiá nan dedikashon.
Na nòmber di Sentro Hubentut i Famia i direktorado Komunidat i Kuido
Teksto pa sertifikado di nominado
[nomber di trahado pedagogiko]
nominado komo kandidato pa elekshon di lider di aña 2021 – 2022.
Bo dedikashon profundamente apresiá.
Masha danki
Diputado, Lider di proyekto BESt4Kids,
sra Nina den Heyen sra. Tamara Nicolaas
Nominadonan: Mairis Annastatia, Ariola Bernabela, Selene Sint Jago, Josindra de Palm, Ursina Bernabela, Tania Barahona de Cisneros, Marjorie Thomas, Tibizay Marchena, Eunice Mercelina, Zaira Martis, Shania Leidel, Luxmarie Strickx, Raicheline Eybrecht
Teksto pa sertifikado di Ganado
[nomber di trahado pedagogiko]
lider di aña 2021 – 2022.
0Bo dedikashon profundamente apresiá.


text:
Landado Allyson Ponson ta keda 0.09 sec leu di un Final A den Weganan Panamericano LIMA 2019.
Allyson Ponson por poco a logra un final A diahuebs mainta den e compleho deportivo La VideƱa na Lima. Den e 100m free, Allyson ta landa bon den heat 3 unda e ta logra ocupa un di tres lugar cu un tempo registra di 57.28.
Na final Ally casi ta logra bira e prome landado femenino di Aruba pa logra un final A den un Panam Games pero ta keda net afor cu 0.09 sec tras di Torres di Bolivia cu a keda na 8 lugar. E prome ocho lugarnan lo landa e final A y pa medaya.
Allyson lo lidera e final B awenochi den e Weganan Panamericano Lima 2019. Exito Allyson!!!


text:
Kompetensia liber i no distorshoná
Fair Trade Authority Curaçao (FTAC) ta para pa kompetensia liber i no distorshoná. Esaki ke men ku kompetensia entre empresa no ta distorshoná i esnan nobo por drenta e merkado sin restrikshon inenesario.
Entrante 1 di sèptèmber 2017 ta prohibí pa restringí kompetensia. FTAC ta tuma akshon kontra kompania ku ta distorshoná kompetensia.Lesa mas aserka di FTAC
último notisia
- FTAC ta lansa video informativo
- FTAC i Minister di Asuntunan Ekonómiko ta renobá akuerdo di maneho
- SINUSTA ta terminá palabrashon di preis kolektivo despues di intervenshon di FTAC
- FTAC ta intensifiká su strategia di mantenshon di lei
- Resultado di e investigashon “Gastunan di transakshon bankario partikular” ta disponibel na Papiamentu


text:
Zetsia Piña: Core mountainbike ta e miho manera pa e sali di tur stress;...
Docente, casa, mama. Pero den e comunidad deportivo, particularmente di ciclismo, Zetsia Piña ta conoci pa hopi como un atleta destaca, un ‘mountainbiker’ sin...
Noelia Khalil un hoben talentoso y inteligente; Cu pasion pa yuda hende y PA...
Noelia Khalil ta un hoben di apenas 27 aña di edad cu ta un medico profesional trahando na hospital di Aruba como un zaaldokter....
Conoce Ayrton Tromp: Di mucha inkieto pa un fotografo disciplina
Di un mucha inkieto cu tabata fada cu tur cos pa un di e fotografonan profesional mas pidi na Aruba. Ta papia aki di...
Psicologo Jeffrey Feliciana: “Tin manera pa sali di e depresion”
Luna di september ta conoci mundialmente como e luna di conscientisacion di prevencion di suicidio. Den un entrevista pa Bon Dia Aruba, psicologo y...
Charlene Leslie cu mision pa inspira, crea y promove un Aruba mas saludabel
Charlene Leslie ta un hoben di 28 aña di edad cu un meta pa un Aruba mas saludabel. Charlene ta un dietista profesional y...
Carmen Tromp: “Matanan y naturalesa ta duna alegria”
Amor pa naturalesa, sea pa matanan di flor of di fruta ta loke e ta sinti y tur dia ta percura pa mantene su...
Germaine Wever: un profesional den turismo cu simplemente ta gosa su trabou
E sonrisa semper tey y e pasenshi tambe pero esey no ta un esfuerso pa Front Services Manager di Aruba Hilton Resort, sino parti...
Aruba mester ta orguyoso di seleccion di futbol di damas Aruba U-14
Recientemente e seleccion di futbol di damas Aruba U-14, a titula campeon den e Caribbean Football Union-CFU Girls Challenge Series na Republica Dominicana. Bon...
Grace Maduro: Diferencia homber/muher no ta unico problema Aruba ta carece di liderazgo…
Redaccion di Bon Dia Aruba a acerca sra. Grace Maduro den cuadro di e entrevistanan cu nos a tene relaciona cu Dia Internacional di...
Annelot Muijers, FANA: ‘Usa bo encanto, crea conexion, y nunca bo lo sinti intimida’
Annelot Muijers ta traha na Aruba como Lactation consultant, yudando famianan cu un di e partinan mas importante y natural di cria yiu: duna...


text:
Conferencia tocante Zika cu virologonan internacional
Mayan lo tuma luga na Renaissance Convention Center un conferencia tocante difrente virus, entre nan Dengue y Chikungunya, pero cu enfasis riba e desaroyonan di Zika....
Dokter cancer di cuero: 3 pa 4 pashent nobo tur siman
Aunke no tin cifranan di entre añanan 2011 pa 2015 pa e cantidad di casonan nobo di cancer di cuero cu ta wordo diagnostica...
Caso di contaminacion di awa ta na hotel so y no na WEB
Diferente keho di turista y empleadonan a yega na salubridad pa loke ta un posibel contaminacion di awa na un hotel. Departamento di Salud Publico...
Minister Oduber ta pidi tereno y minister Sevinger ta aproba riba mesun dia
Aki por mira un peticion pa tereno na escrito di parti minister Otmar Oduber dirigi na su colega minister Benny Sevinger cu a aproba...
Swipe actie lo dura 2 luna, lo fumiga tur bario rond Aruba
Organisacionnan a uni pa un accion pa elimina criadero di e sangura Aedes Aegypti cu ta responsabel pa transmision di virusnan dengue chikungunya y...
Stanley Geerman a keda condena na 14 aña di prizon
Hues den corte di prome instancia a condena Stanley Geerman, asesino di P. Graciete, kende el a mata dia 30 di juni 2013, na...
Minister Otmar Oduber ‘Otro acomodacionnan’lo keda inclui den maneho di turismo
Aruba ta bay bira un frontrunner den 2016 unda cu lo mester prepara pa e cambionan, adelanta na e cambionan y su consecuencianan. Esaki...
Atleta di landamento Allyson Ponson den campo di entrenamento na Colombia
Despues di su clasificacion historico pa e Weganan Olimpico di Rio di Janeiro, Brazil, e atleta di landamento a sigui cu su preparacion. Actualmente...
Swipe actie ta inicia awe na Noord
Pa yuda comunidad sigui deshaci di criadero GKMB, SELIMAR y DOW a uni forsa. Pa e siguiente dos luna DOW y Serlimar bou guia...
Mas cu 3000 registracion di cacho te cu awo den campaña Stima mi Sterilisa...
E campaña di Stima mi Sterilisa mi ta bayendo hopi bon segun Sra. Natalie Booi, veterinario na Animal Care Clinic, hopi hende ta registra...


text:
ROTTERDAM – Hóben karibense ku riba nan mes kuenta ta muda bai Hulanda pa studia hopi be ta haña nan ku tur sorto di problema. Nan no sa bon kon e bida na Hulanda ta i asina nan ta haña problema ku kas, plaka i estudio.
“Hende ta primintí bo un futuro mihó na Hulanda i ta bisa: ‘Bini Hulanda. Lo mi yuda bo.’ Pero den práktika bo mester regla kasi tur kos bo mes.”, segun e kurasoleño Ruthmila*.
Skucha e reportahe tokante freemover na Hulanda (un produkshon di Jamila Baaziz)
Ruthmila (19 aña) na 2013 ta muda pa Hulanda pa sigui un estudio MBO den kuido i bienestar na Rotterdam. “Mirando bèk mi no tabata bon prepará. I bo no tin tata òf mama serka di bo pa yuda bo.” E promé lunanan Ruthmila a biba seka un tanta pero esei a bai ménos bon ku el a spera: “Tòg mi binimente a koh’é un tiki di sorpresa.” Awor mi tin mi mes kamber i mi no ta dependiente di niun hende. Esei ta mihó.”
Su amiga Julisa* (18 aña) ta biba seka mas famia i amigu pero e ta fada lihé ku e no tin su mes yabi di kas: “Ta fèrfelu pa hañá bo dilanti di un porta sera, sigur for di tempu ku mi tin un yu.” E problemanan di biba ta kousa ku e ta falta skol tambe. “Mi mester a buska un kaminda di biba kaminda mi por a inskribí. Ku masha esfuerso porfin m’a haña un kamber. Ta e ora ei numa mi por a regla tur kos.”
Ta kalkulá ku tur aña algun shen hóben karibense manera Ruthmila ta bini Hulanda independientemente pa studia. Ta yama nan freemovers. E organisashonnan ku ta guia studiante manera Stichting Studiefinanciering Curaçao (SSC) i Sint Maarten Student Support Service (S4) ta trata e maneho di studiante di hbo i universidat (bùrsal). Nan ta intersedé den buskamentu di kas, inskripshon, i reglamentu di asuntunan práktiko pa studiante. Pero pa studiante di mbo no tin e maneho aki.
Difísil
“Espesialmente serka hóben ku no tin hopi edukashon e kos ta bai malu”, Marie-Claire de Pool ta konta. E ta supervisor di trayekto na De Jonge Krijger i e ta spesialisá den supervishon di hóben karibense ku tin difikultat na Hulanda. Nan no sa ku nan no por inskribí tur ora na e adrès di e famianan kaminda nan ta bai biba, i e ora ei nan no ta haña e asina yamá burgerservicenummer, nan no por inskribí pa un estudio, nan no por habri un kuenta di banko, nan no por tuma un seguro i nan no tin mag di traha.”
“Ora porfin e hóbennan a regla tur nan asuntunan nan tin debe kaba”, segun De Pool. No ta fásil pa e studiantenan paga nan debenan. Ruthmila lo tin gana di tin un djòp aseka pa haña mas entrada, pero esei ta difísil pasobra e no ta papia hulandes muchu bon. I: “Hulanda ta karu”e ta avisá. “Un debe di un euro masha lihé ta subi bira un debe di shen euro.”
Entretantu el a siña pa paga e kosnan importante mas promé; “Promé mi ta paga hür, pasobra esei t’e dak riba mi kabes.” Pero biba di finansamentu di estudio hulandes ta nifiká hala faha mara. Si mi falta sèn, de bes en kuando mi mester skohe: paga seguro di kuido médiko òf kome? E ora ei tin be e seguro mester warda.”
Lucha
De Pool hopi be ta mira hóben lucha pa regla nan asuntunan na Hulanda. “Nan mester konosé nan derechinan i nan debernan, dominá idioma hulandes i siña traha ku bùdjèt pa no kai den debe. Si esei no logra nan no por studia ni traha. E ora ei ta sobreviví so nan ta sobreviví. E konsekuenshanan ta retraso, dropout i faltamentu di skol.
No tin sifra eksakto di e freemovernan aki pasobra niun instansha no ta registrá e hóbennan aki komo grupo. P’esei ta difísil pa haña bista riba henter e grupo i ofresé supervishon. Minister plenipotensiario di Kòrsou Marvelyne Wiels na mei di e aña aki a lansa un website pa freemover, pero e no ke duna detaye tokante e kantidat di hende ku ta akudí n’e wèbsite ku nan problemanan. Nan ta bisa si ku tin ‘desena di hóben ku a akudí pa entre otro buska informashon”.
Solushon
E solushon pa e problema di freemover segun De Pool ta espesialmente na Kòrsou mes. “Lo mi tin masha gana pa gobièrnu, pueblo i tur hende na Kòrsou koperá pa lanta un bon enfoke pa e hobennan aki. Asina nan ta bon prepará ora nan skohe pa bini Hulanda pa studia.”
Outor: Jamila Baaziz
* Julisa i Ruthmila pa motibunan di privasia no ta e nòmbernan bèrdadero di esnan den e entrevista


text:
Premier Evelyn Wever – Croes: PROME MINISTER EVELYN WEVER – CROES TA FELICITA DIRECTIVA NOBO DI PARLAMENTO HUBENIL PA ANA 2020-2023
Premier Evelyn Wever – Croes:
PROME MINISTER EVELYN WEVER – CROES TA FELICITA DIRECTIVA NOBO DI PARLAMENTO HUBENIL PA ANA 2020-2023
Parlamento ta un di e tres pilarnan di e Trias Politica cu nos conoce desde 1748 y e tata di e filosofia tabata e Frances Charles Montesqui. Parlamento ta e Poder Legislativo, e otro dos pilarnan ta e Poder Ehecutivo y e Poder Hudicial. Trias Politica tabatin influencia riba henter mundo y a wordo considera como un di e guianan mas importante pa e structura politico di casi tur Pais nobo. Cu e Trias Politica, e poder absoluto di Rey a wordo reduci. Aruba como un Pais relativamente hoben, desde1 januari 1986, cual nos a sali for di bou di e ‘halanan’ di antiyas y nos a crea lasonan constitucional mas estrecho cu Hulanda. Asina nos a haya nos propio Gobernador, Parlamento y Gobierno. Den e constelacion nobo di Reino, Aruba por a dicidi ki rumbo e por bay y scoge na cua instancia internacional e ta afilia su mes.
Separacion di poder ta bon, bo ta crea ‘checks and balances’ di bo sistema constitucional y un pilar tincu tene cuenta cu e otro pilar. Pa hopi tempo, despues cu Aruba a haya su status aparte, nos no tabatin un Parlamento Hubenil manera varios otro Pais si tabatin. Apenas 9 di juni 2003 a bin Fundacion Parlamento Hubenil. Parlamento hubenil pa su reunionnan mas importante den pasado a yega di conta cu sosten y apoyo di Parlamento di Aruba y a tene reunionnan den e sala. Awo cu a instala un directiva nobo pa Fundacion Parlamento Hubenil, e directiva aki lo tin e tarea difcil pa rebiba y modernisa Parlamento Hubenil pa hibe na e siguiente nivel.
Participacion di hobennan ta fundamental den e mundo cu nos ta bibando aden. Pesey como Prome Minister mi ta compromete mi mes na duna Parlamento Hubenil un vos a traves di reunionan riba base regular pa delibera riba diferente tema di interes general pa nos hobennan hunto cu Gobierno. Alabes kier expresa e deseo di por mira Parlamento Hubenil profila su mes mas internacionalmente y intercambia experiencia talves cu Parlamentonan Hubenil den region. Ta kere cu como miembronan di directiva tin un bunita tarea.
Ta gradici colega Minister Glenbert Croes pa e sosten cu el a duna e hobennnan y ta garantisa cu por sigui conta riba dje. Finalisando kier gradici cada un di bosonan pa pone tempo disponibel pa haci esaki. E tarea ta grandi pero sigur hopi bunita!, Prome Minister a termina bisando.